stipendije Архиве - Biznis i Finansije\nHome\tTags\tPosts tagged with "stipendije"\nTri talentovane naučnice iz Srbije nagrađene u sklopu čuvenog svetskog programa L’Oréal-UNESCO “Za žene u nauci”\nby bifadmin 29. decembra 2021.\nKako da prirodni proizvodi postanu alternativa za dostupne lekove, kako će izgledati baterije buduće generacije i na koji način veštačka inteligencija može da pomogne lekarima u medicinskoj dijagnostici? Odgovore na ova pitanja traže Marija Ivanov, Snežana Papović i Tijana Šušteršič, mlade naučnice, ovogodišnje dobitnice Nacionalne stipendije u okviru svetski poznatog programa L’Oréal – UNESCO “Za žene u nauci” (L’Oréal – UNESCO For Women in Science).\nStipendije u vrednosti od po 5 hiljada evra namenjene su realizaciji njihovih značajnih naučnih istraživanja koja će biti sprovedena u Srbiji. Ove tri sjajne mlade žene su u Vladi Republike Srbije nagrađene za izuzetan naučnoistraživački rad u oblastima hemijskih, bioloških i inženjerskih nauka.\nPrvi potpredsednik Vlade i ministar prosvete, nauke i tehnološkog razvoja Branko Ružić, uručujući nagrade dobitnicama, istakao je da su dostignuća žena u nauci često na izuzetno visokom nivou i da društvo to uvek treba da prepozna.\n„Istraživanje, inovacije i rad su osnov napretka države i uveren sam da će vaša vizija i naučna dostignuća doprineti napretku naše nauke i društva. Broj ovogodišnjih prijavljenih kandidatkinja 58, od čega njih 23 su na doktorskim studijama, a 35 su doktori nauka, ukazuje da Srbija ima izuzetan naučni potencijal. To nas ohrabruje, ali i obavezuje, da i u budućnosti nastavimo da pružamo podršku našim izuzetnim mladim naučnicama i da nastavimo ulaganja u nauku. Da podstičemo talentovane i nauci posvećene žene kako bi unapredile svoj naučnoistraživački rad i nastavile da se bave naukom. Stipendija je samo vrsta ohrabrenja i podsticaj za unapređenje naučno-istraživačkog rada i nastavak rada u Srbiji. Verujem da će nagrađene mlade naučnice svojim primerom inspirisati i mnoge druge naučnice, ali i studentkinje i učenice koje tek treba da se opredele za naučnu karijeru. Ministarstvo prosvete, nauke i tehnološkog razvoja radi i radiće na poboljšanju uslova za nauku i istraživače i izuzetno je ponosno na činjenicu da u Srbiji, žene istraživači čine oko 52 odsto populacije istraživača, što je daleko više od evropskog proseka“, rekao je Ružić.\nCilj međunarodnog programa „Za žene u nauci“ je da širom sveta, a tako i u našoj zemlji, podrži izvanredne žene istraživače koje svojom posvećenošću, dostignućima i vizijom doprinose napretku nauke i društva. U Srbiji se u okviru ove inicijative već jedanaest godina, u partnerstvu Komisije Republike Srbije za saradnju sa UNESCO-m, Ministarstva prosvete, nauke i tehnološkog razvoja i kompanije L’Oréal Balkan, nagrađuju najbolje mlade naučnice. Nacionalne stipendije „Za žene u nauci“ predstavljaju vid podrške njihovom daljem profesionalnom usavršavanju i podsticaj da nastave da se bave naukom u Srbiji. Od pokretanja programa do danas, na konkursu za Nacionalne stipendije učestvovalo je više od 600 mladih naučnica, a najboljima su do sada dodeljene 32 stipendije, u ukupnom iznosu od gotovo 20 miliona dinara.\n29. decembra 2021. 0 komentar\nby bifadmin 15. aprila 2021.\nNa Građevinskom fakultetu u Beogradu u subotu 17. aprila od 12 sati biće održan Sajam stipendija, jedinstvena manifestacija koja će povezati studente tog fakulteta sa kompanijama kojima su potrebni građevinski inženjeri, a koje žele da svoje buduće kolege pomognu finansijski tokom školovanja. Organizatori Sajma su Građevinski fakultet i Studentski parlament Građevinskog fakulteta.\nOvogodišnji sajam realizuje se putem „Zum“ aplikacije. Sajmu se može prisupiti putem linka: https://zoom.us/j/99074683641?pwd=VEIzc1FUZTFNT0NuUWJlWFo0L3pwZz09\nNa Sajmu će učestovati 14 kompanija koje će dodeljivati stipendije studentima osnovnih i master akademskih studija. Zamisao Sajma je da kompanije stipendiraju studente Građevinskog fakulteta i da na taj način ulažu u svoje kadrove na vreme a istovremeno da poboljšavaju ekonomski položaj studenata i obezbeđuju sigurno zaposlenje nakon fakulteta.\nKompanije učesnice su: : Alubuild Engineering, Armont, Centroprojekt, Gama group, Geo expert, Geosonda, Institut za vodoprivredu #Jaroslav Černi“, Jadran, Novkol, Set, Sika Srbija, Tankmont, Šid projekt i North Engineering.\nU oktobru 2020. godine, na 1. Sajmu stipendija je učestvovalo 18 kompanija koje su podelile preko 130 stipendija.\n15. aprila 2021. 0 komentar\nDRI: Tri javna preduzeća su zabeležila nepravilnosti „teške“ više od milijardu evra\nKoliko košta spasavanje ljudskih života u prirodi: Konopac sa rokom trajanja


FEST 2019: Veliko interesovanje za film CRNI ANĐEO – CLUBBING.RS\nFebruary 24, 2019 • No Comments •Film\nPo prodaji film “Crni anđeo” nalazi se među pet najtraženijih događaja generalno u Beogradu, prema podacima sajta za prodaju ulaznica tickets.rs.\n25. februar u 12:00 u Kombank dvorani, 27. februar u 18:00 u bioskopu Cineplexx Big Beograd, 28, februar u 20:30 u bioskopu Cineplexx 4D Delta City, 01. mart u 20:30 u Art bioskopu Kolarac i 02. mart u 22:00 u Cinegrand bioskopu – Capitol Park Rakovica.\nTriler “Crni Anđeo” u režiji Luisa Ortege, premijerno je prikazan na festivalu u Kanu. Producent je Pedro Almodovar, a film se bavi istinitom pričom o serijskom ubici koji je trenutno poznat kao najduže zatočeni zatvorenik u argentinskom zatvoru.\nDebitant Lorenco Fero našao se u glavnoj ulozi okrutnog tinejdžera Karlosa, koji kreće na krvavu avanturu sa svojim najboljim prijateljem. Za razliku od većine filmova o serijskim ubicama, reditelj Ortega se ne udubljuje previše u psihologiju i ne traži opravdanje u mračnoj prošlosti – Karlos je obožavan od malih nogu, odrastao je sasvim srećan, i izgleda kao pravi anđeo.


Pre par dana uhapšena su dvojica Čečena koji su, prema jednom izvoru iz policije, planirali teroristički napad.\nO celom slučaju, koji je dospeo u medije, istražni organi i pravosuđe ćute, i samo ukazuju da iz kriminalističkih razloga ne mogu iznositi detalje u javnost.\nAdvokat uhapšenih Volfgang Blašic preneo je da se njegovim štićenicima prebacuje da su planirali bombaški napad ili neku drugi terorističku akciju.\nOn ističe da njegov klijent negira sve optužbe, i dodaje da nije imao uvid u dokumentaciju, jer se radi o slučaju sa oznakom poverljivosti.\nBečki dnevnik "Esterajh" tvrdi da se radi o dvojici sportista koji su se bavila borilačkim veštinama.\nJedan od njih je Ahmed A. (25), koji do sada nije bio poznat policiji, ali zato jeste lokalnoj borilačkoj sceni.\nSa njim je uhapšen i Alik B. (31), s kojim je navodno planirao teroristički napad na Božić i u novogodišnjoj noći, odnosno konkretno između 24. i 31.decembra.\nU predbožićnom periodu, ali i pred Novu godinu, Beč je omiljena destinacija mnogim turistima, koji obilaze božićne pijace, kao i "Novogodišnju trasu" u centru grada gde na stotine hiljade ljudi dočekuju Novu godinu.


"Okršaj" NATO lovca i ruskog "Suhoja" zbog Šojgua VIDEO | Mondo.Me Prod\nNATO lovci presreli Sojguov avion\n13. December, 09:00\n"Okršaj" NATO lovca i ruskog "Suhoja" zbog Šojgua VIDEO 0 Podijeli Podijeli na facebook Podijeli na twitter Podijeli na viber Pošalji na mail\nSvijet 14.08.2019. / 08:45 08:47\nIzvor Tanjug 14.08.2019. / 08:45 08:47\nLovac NATO približio se avionu u kojem je bio ruski ministar odbrane Sergej Šojgu iznad Baltičkog mora, kako bi identifikovao letjelicu, rekao je zvaničnik NATO za TASS.\nIzvor: Vadim Savitsky/Russian Defense Ministry Press Service via AP\nLovac NATO koji je pokušao da se približi avionu ruskog ministra odbrane iznad neutralnih voda Baltika pripada vojnom vazduhoplovstvu Španije.\nU pitanju je avion Španije koji je baziran u Litvaniji, javio je Rojters, pozivajući se na Tass.\nF-18 je pokušao je da se približi avionu u kom se nalazio Šojgu, ali ga je u tome spriječio ruski "Suhoj-27".\nRuski mediji objavili su snimak "bliskog susreta" na kom se vidi kako ruski avion naglo zaokreće ulijevo u pravcu NATO aviona, primoravši ga da se povuče:\nAvion u kom se nalazio Šojgu letio je uz pratnju dva "Su-27" iz Kalinjingrada u Moskvu.\nDopisnik agencije Tas s, koji se nalazio u avionu ministra odbrane Šojgua, javio je da su ruski borbeni avioni primorali F-18 da se udalji.\nZvaničnik NATO je za rusku agenciju izjavio da su se lovci NATO približili avionu u kojem je bio ruski ministar odbrane da bi identifikovali letjelicu.\n"Lovci iz sastava baltičke misije vazdušnog patroliranja NATO poslati su da identifikuju avion koji je letio blizu vazdušnog prostora NATO saveznika", rekao je on.\nKako je dodao, kada je identifikacija letjelice završena, avioni NATO su se vratili u bazu.\nStrah i trepet u SAD: Novi ruski Su-57 (VIDEO)


Windows 10 instaliran na preko 800 miliona uređaja - BIGportal.ba\nWindows 10 instaliran na preko 800 miliona uređaja\nMart 9, 2019 075\nMicrosoft je objavio nekoliko najnovijih dostignuća za Windows 10, a prvo među njima jeste da je kompanijin Windows 10 operativni sistem sada instaliran na preko 800 miliona uređaja.\nDrugo veliko dostignuće platforme jeste da Windows 10 beleži najveće zadovoljstvo kod klijenata u istoriji Windowsa, što je potvrdio Yusuf Mehdi – korporativni potpredsednik Microsofta Modern Life & Devices. “Zahvaljujemo se svim klijentima i partnerima koji su pomogli da dostignemo 800 miliona #Windows10 uređaja, kao i najveće zadovoljstvo kod klijenata u istoriji Windowsa”, istakao je Mehdi.\nMicrosoft je pre objave Windowsa 10 prognozirao da će platforma za dve do tri godine biti instalirana na milijardu uređaja, ali kompanija još uvek nije uspela da dostigne ovaj cilj. S obzirom na to da se potpuni prestanak podrške za Windows 7 približava, to bi moglo ubrzati prelazak korisnika na Windows 10.\nGeForce GTX 1660 neće imati GDDR6 video memoriju\nHuawei bi mogao predstaviti dvije osvježene verzije Watch GT uređaja\nGoogle-ov sljedeći podvodni internet kabl će povezati Afriku i Evropu\n“Budućnost je privatna”: Zakerberg najavio najveće promjene do sada\nSprema li Kina konkurenciju Fejsbukovoj Libri?\n“Ronaldo će biti najbolji u istoriji, ostali mu neće biti ni blizu”\nBoeing i Porsche udruženi razvijaju električni „leteći automobil“


Prema rečima organizatora, cilj izložbe je upoznavanje javnosti sa tim kako je Beograd kao grad izgledao krajem 19. i početkom 20. veka, jer se kroz život Nikole Nestorovića prelama slika stremljenja građanske elite tog razdoblja.\nArhitekta Nikola Nestorović\n"Dela ovog vrsnog arhitekte, jednog od najplodnijih autora s početka 20. veka, predstavljaju trajne vrednosti kulturnog nasleđa Beograda, a 12 zdanja koje je projektovao, samostalno ili u saradnji sa kolegama, u prestonici imaju status kulturnog dobra", navodi se u saopštenju Zavoda za zaštitu spomenika kulture.\nNeka do starih zgrada koje je projektovao su Tehnički fakultet, Univerzitetska biblioteka, Uprava fondova (Narodni muzej), zgrada Beogradske zadruge, čuveni hotel "Bristol" i još mnoge druge.\nAna i Nikola Nestorovic na portretu\nSva stremljenja arhitekte Nikole Nestorovića ka lepom i uzvišenom, mogu potvrditi njegove građevine, a njegova žena Ana je takođe svedok kako su kulturna dobra koja su činila ovu epohu kao i Nikolin rad obeležili ovaj period.\nNa svečanom otvaranju izložbe govoriće Olivera Vučković, direktorka Zavoda za zaštitu spomenika kulture grada Beograda, Miroslav Lazović, predsednik Upravnog odbora ULUS-a, dr Milan Prosen, recezent izložbe, docent na Fakultetu primenjenih umetnosti, dr Marina Pavlović, autorka izložbe i viši stručni saradnik Zavoda za zaštitu spomenika kulture.


Rekordan broj stranaka na izborima u Grčkoj\nNa predstojećim vanrednim parlamentarnim izborima u Grčkoj učestvovaće 32 stranke, što je rekordan broj u odnosu na prethodne izbore.\nNa izborima, koji se održavaju 6. maja, po svim procenama biće prekinuta dominacija dve vodeće stranke - levičarskog PASOK-a i konzervativne Nove demokratije- koje su decenijama suvereno vladale zemljom.\nProcenjuje se da će mesto u parlamentu izboriti desetak stranaka, odnosno da će osvojiti više od tri odsto glasova koliko je potrebno za ulazak u nacionalnu skupštinu. U ovom času nije jasno ko će formirati koalicionu vladu.\nSadašnju ekonomsku krizu pokušavaju da iskoriste manje stranke, koje svojim radiklanim programima i populističkim obećanjima, pokušavaju da privuku glasove nezadovoljnih građana.\nNa vanrednim parlamentarnim izborima u Grčkoj nova ekstremno desničarska partija "Zlatna zora" će, prema anketama, sigurno ući u parlament, što izazva zabrinutost u zemlji u kojoj je rođena demokratija. Najnovije ankete pokazuju da će ta stranka osvojiti između četiri do šest odsto glasova, odnosno da će sigurno preskočiti cenzus za ulazak u parlament .\n"Nijedan nezaposleni Grk, nijedan ilegalni imigrant u Grčkoj". "Grčka pripada Grcima", neke su od predizbornih poruka koje lansira ova stranka, a koje su privukle pažnju mnogih građana, prenose agencije. Oni obećavaju da će proterati sve ilegalne imigrante, kako kažu, milom ili silom.\nU "Zlatnoj zori" demantuju tvrdnje da je to neonacistička partija, iako njihov lider Nikolaos Mihalolikos je ušao u gradsku većnicu Atine sa nacističkim pozdravom. Ona je okupila nezadovoljne farmere, radnike i penzionisane oficire koji su ogorčeni na dosadašnju vlast zbog nezapamćene ekonomske krize.


Milo Đukanović: Do zadnjeg daha ću se boriti za obnovu Crnogorske pravoslavne crkve | Vestinet.rs\nPočetna POGLEDI\tMilo Đukanović: Do zadnjeg daha ću se boriti za obnovu Crnogorske pravoslavne crkve\nPredsednik Crne Gore Milo Đukanović je u intervjuu Prvoj TV rekao da će se do zadnjeg daha boriti za obnovu Crnogorske pravoslavne crkve. Ocenio je i da je SPC adut iz rukava Moskve i Beograda kako bi se ponovilo ono što nije uspelo na dan izbora pre četiri godine.\nVeruje da će epidemija virusa korona biti narednog meseca pod kontrolom, te da ne razmišlja o odgađanju izbora.\n„Crnogorska crkva je nestala nakon nestanka crnogorske države, crnogorska država se obnovila 2006. Logično je danas razmišljanje kako objediniti sve pravoslavne vernike“, ocenio je Đukanović.\n„Ova država smatra da raspolaže obimnom dokumentacijom koja govori da je značajna imovina nastala do 1918. godine, izgrađena iz budžeta ili prilozima, a koja ima kulturno-istorijska svojstva morala biti državna. Pa je na krajnje sumnjiv način u katastar upisana na imena nekih privatnih ili javnih lica. Ne želimo niti jednu čašu koja je tuđa, ali nećemo prepustiti nešto što je naše“, poručio je Đukanović.\nOn je kazao da SPC ne veruje u svoju argumentaciju. Jer da su sigurni u nju, pristali bi da nezavisna sudska instanca dođe do jasne ocene o tome čija je to imovina, kazao je Đukanović.\nDodao je da je ubeđen sam da je SPC u početku krenula sa idejom da odbrani svetinje od države kojoj ta dobra pripadaju, ali da su se sada pojavili drugi zainteresovani.\n„To su adrese koje su bile aktivne i na izborima 2016., a sada su te dve adrese našle na istom poslu, pa su te dve adrese sada našle da ponove ono iz 2016. godine.“\n„Svesni su da to ne mogu da urade sa istim igračima, odnosno prosrpskim i proruskim partijama, i izvukli su crkvu kao poslednji adut iz rukava. Zbog toga je vrh SPC bagatelisao dobre ponude sa crnogorskih adresa, jer je sada instruisan od ovih adresa kako bi se promenila vlast. A kada se to desi, onda nema ni Crne Gore. SPC služi anticnogorskim interesima i pokušava da se stavi u ulogu nekoga ko je nadređen Crnoj Gori“, kazao je Đukanović.\nSPC može da bude samo ravnopravna sa ostalim verskim zajednicama i ni zarez više od toga, rekao je Đukanović.\nGovoreći o formulaciji „ludački pokret“, koji je ranije upotrebio za masovne litije širom Crne Gore, Đukanović je kazao da ne zna kako bi (drugačije) nazvao one koji ruše državu kojoj žive, i koji ruše svoj dom.\n„Vrlo ću uvereno, do zadnjeg daha, raditi na obnovi Crnogorske pravoslavne crkve“, poručio je Đukanović.\n„Videćemo koliko će ona biti postizborna tema, jer nemamo nagoveštaj da ćemo u dogledno vreme dobiti adekvatnu terapiju“, kazao je Đukanović.\n„Epidemija će delimično i određivati odnos građana prema izborima, ali ću se potruditi da to pitanje ne politiziramo. Svi moramo učiniti sve da je što pre suzbijemo, verujem da ćemo narednog meseca imati punu kontrolu i zato ne razmišljam o pozivima da se odgode izbori“, kazao je Đukanović.\nCrna GoraizboriMilo ĐukanovićSPC\nAleksandar Vučić: Pokušaćemo da građanima Srbije besplatno damo vakcinu!\nLika 30. јула 2020. - 15:14\nZašto da ne, treba mu omogućiti taj zadnji dah koji tako priželjkuje.\nJova Zver 30. јула 2020. - 17:56\nOdma se vidi da je iskreni hriscanin i utvrdjen u veri :-)))\nОставите одговор на Jova Zver Otkaži odgovor


Stefan Balić, Foto: Tamara Dragičević, Marko Nikolić\nDanas je na mestu pogibije dečaka osvanuo mural sa potresnim rečima\nObjavljeno: 28.07.2021. 14:42h 15:35h\nNe postoji stanovnik Srbije koga smrt dečaka Stefana Balića (9) nije duboko potresla. Dečak je teško povređen u saobraćajnoj nesreći u ulici Marijane Gregoran na Karaburmi kada je na njega i njegovog četvorogodišnjeg brata naleteo bahati vozač Lazar G. (38) koji je potom kukavički pobegao sa mesta nesreće..\nLekari su se svim snagama borili da dečaka spasu, međutim, mališan je 22. jula podlegao teškim povredama, umro je u svojoj devetoj godini života.\nNakon smrti dečaka, vozač kukavica je pronađen, uhapšen i pušten da se brani sa slobode, što je izazvalo veliki gnev građana u Srbiji koji su ubrzo izašli na ulicu u kojoj je dečak stradao, izrazivši nezadovoljstvo zbog odluke suda.\nProtest se nastavio i u naredna dva dana, a građanima se pridružila i ekipa Hitne pomoći, dok su malo dalje od blokade građani Karaburme palili sveće za Stefana i donosili cveće, ostavljali slatkiše i igračke.\nDanas je na mestu pogibije dečaka osvanuo mural sa potresnim rečima:\nKako naši reporteri javljaju sa lica mesta u ulici Marijane Gregoran i dalje traje blokada, a kako smo saznali danas dolaze ljudi iz Sopota i Pančeva da podrže proteste zbog tragedije. Kako su nam rekli roditelji su danas na groblju, danas je nedelju dana od Stefanove smrti.\n"Nije istina da se stavlja tačka, tek su počeli. Nećemo stati dok se ne istera pravda, dok svi krivci ne budu osuđeni, a zna se ko su", rekao je L. K.\nInače, mlađi dečak koji je sa bratom bio u trenutku nesreće juče je operisan, on se oporavlja i pustiće ga iz bolnice, dok se iz tužilaštva još ne oglašavaju.\nInače, do sada je prikupljeno više od 10.000 potpisa kojima se traži hapšenje sudije koja je donela odluku da se Lazar G. (38) pusti na slobodu i da ne ostane u pritvoru.\nDesetogodišnji Stefan sahranjen je na Novom groblju.\nBLOKIRANA ULICA NA KARABURMI: Protest zbog smrti dečaka se nastavlja sve dok se ne ispune zahtevi!\nGROMOGLASAN APLAUZ ZABRUJAO KARABURMOM: Protestanti izneli jasne ZAHTEVE\nNesreća na KaraburmiNastradali dečakStefan BalićLazar G.TragedijažMural na Karaburmi


Ekonomija - datum: 2018-09-13 MEĐUNARODNA FINANSIJSKA KORPORACIJA (IFC) JEDAN JE OD VLASNIKA AERODROMA U ZAGREBU\nNurković sa vođom tima IFC-a za Crnu Goru Najgore koncesionare izabrali za savjetnike To što je IFC vlasnik skoro petine akcija društva koje upravlja Aerodromom Zagreb, problematično je iz razloga što analitičari iz avio-industrije taj koncesioni akt ocjenjuju kao najgori u regionu, kao i zbog blizine aerodroma u odnosu na zračne luke u Crnoj Gori\nMeđunarodna finansijska korporacija (IFC), koja savjetuje Vladu u vezi sa davanjem aerodroma Tivat i Podgorica pod koncesiju i izradom akata, jedan je od vlasnika firme Međunarodna zračna luka Zagreb (ZAIC) koja je pod koncesiju uzela Aerodrom Zagreb. To što je IFC vlasnik skoro petine akcija društva koje upravlja Aerodromom Zagreb, problematično je iz razloga što analitičari iz avio-industrije taj koncesioni akt ocjenjuju kao najgori u regionu, kao i zbog blizine aerodroma u odnosu na zračne luke u Crnoj Gori. Tu se postavlja pitanje da li IFC kao jedan od vlasnika Aerodroma u Zagrebu ima interes da se razvijaju aerodromi u Tivtu i Podgorici i u teoriji utiču na razvoj Aerodroma Zagreb, to jest na eventualni dolazak avio-kompanija u tu zračnu luku.\nZanimljivo je da je u koncesionim aktima za aerodrome u Beogradu i Zagrebu unijeto ograničenje radijusa ili udaljenosti u kojem mogu da se jave koncesionari na tender, dok kod nas to nije slučaj. U prevodu, za koncesiju nad aerodromima u Beogradu i Zagrebu nisu se mogli javiti koncesionari koji imaju koncesije nad aerodromima u državama bivše Jugoslavije, dok za Crnu Goru to nije slučaj. Pa se, na primjer, kao koncesionar može pojaviti i firma koja upravlja aerodromima u Zagrebu ili Skoplju. Izostanak ograničenja udaljenosti jedna je od primjedbi koja je tokom javne rasprave iznijeta na račun koncesionog akta i ugovora o koncesiji koju je radio IFC.\nNa prezentaciji studije o Aerodromima Crne Gore, u utorak, predstavnici IFC-a su se dotakli Aerodroma Zagreb. Predstavnik IFC-a Endi Kaver je, komentarišući navode o lošem koncesionom aktu za Aerodrom Zagreb, rekao da oni nisu bili konsultanti, a da jesu, ne bi predložili model koji je na kraju primijenjen. Podsjetimo, IFC je jedan od vlasnika firme koja ima koncesiju nad Aerodromom Zagreb.\n„Dan“ je u vezi sa ovim pitanjima juče kontaktirao Ministarstvo saobraćaja, ali nam nije odgovoreno na upite. Pitali smo da li Vlada zna da je IFC jedan od vlasnika Aerodroma Zagreb, te da li su zbog toga u konfliktu interesa.\nKoncesijom za Aerodrom Zagreb bavio se specijalizovani portal „Tango 6“, prema čijoj ocjeni je za tu zračnu luku potpisan ubjedljivo najgori ugovor.\n– Koncesija je bitno duža nego u Skoplju ili Prištini, terminal je za manje putnika, a neuporedivo skuplji, dok Zagreb dobija manju koncesionu naknadu. Realizacija ugovora je kasnila dodatne dvije godine zbog pregovaranja i ucjenjivanja od strane jedinog kandidata za koncesiju. Prvo se kasnilo sa potpisivanjem ugovora, a potom i sa preuzimanjem zračne luke Zagreb. Danas se zna da je dvogodišnje kašnjenje rezultiralo ucjenama koncesionara prema Vladi i da su bile stalne prijetnje da će se od ugovora odustati. Iako je Vlada tvrdila da će koncesionar sam snositi rizik poslovanja, aneksom je dozvolila da koncesionar ne plaća naknadu u slučaju neprofitabilnosti poslovanja ili smanjenja prometa tri godine. Takođe, ZAIC je nekoliko puta podigao aerodromske takse, sigurnosne takse, cijenu parkiranja, najma na terminalu i ostale troškove prema putnicima i prevoznicima. Uz to, Vlada je nakon godinu i po „pregovaranja“ po potpisivanju ugovora podlegla ucjeni i pristala biti garant kredita koji je digao ZAIC – piše u tekstu portala „Tango 6“.\nU koncesionom aktu za aerodrome u Tivtu i Podgorici predviđa se da Vlada bude garant za kredit koncesionara, ali je ministar saobraćaja Osman Nurković ove sedmice u dva navrata ponovio da Vlada neće biti garant, te da će sve dobre stvari pokušati da inkorporiraju u akt o koncesiji.\nZbog dizanja cijena aerodromskih usluga, Zagreb je izgubio neke avio-kompanije poput niskotarifnog Izi džeta.\nIFC će od Vlade za konsultantske usluge dobiti 200 hiljada eura, dok će u slučaju da se potpiše ugovor o koncesiji dobiti i jednokratnu uplatu od koncesionara. IFC je dio Svjetske banke, a po njihovoj studiji o aerodromima u Tivtu i Podgorici, potrebne su hitne investicije u tim zračnim lukama. Naveli su da infrastruktura nije u skladu sa međunarodnim standardima, da se mora proširiti pista koja je uzrok 23 odsto nsereća u avio-saobraćaju, da nije adekvatan nivo usluga... Tim IFC-a u Crnoj Gori predvodi regionalni menadžer za Evropu i centralnu Aziju Georgi Petrov.\nMinistarsto saobraćaja će akte o koncesiji predložiti Vladi na usvajanje, nakon čega će se raspisati pretkvalifikacioni tender, a zatim i tender po čijem završetku bi trebalo da se izabere budući koncesionar. Nurković je najavio da će se dobiti avansna uplata do 100 miliona, a da će se investirati u aerodrome 200 miliona.\nProtiv davanja aerodroma pod koncesiju je većina političkih partija. Najglasniji protivnik Vlade je SD, koalicioni partner DPS-a, čiji kadrovi vode Aerodrome.\nKonsultativno saslušanje sledeće sedmice\nČlanovi odbora za ekonomiju trebalo bi danas da se izjasne o inicijativi SD za konsultativno saslušanje ministra saobraćaja, predsjednika borda Aerodroma i direktora Aerodroma u vezi sa davanjem pod koncesiju aerodroma Tivat i Podgorica, prenosi TV Vijesti. Prema njihovim informacijama iz Ministarstva saobraćaja, konsultativno saslušanje će se održati naredne sedmice, dok poslanik SD Boris Mugoša očekuje da poslanici DPS-a imaju razumijevanja za njegovu inicijativu i da je usvoje.\n– Očekujemo da Vlada ozbiljno razmotri naše sugestije – rekao je Mugoša.\nZarada kroz veće cijene karata\nIako nije ni vidio analize SD u vezi sa Aerodromima, Nurković je kazao da su naše analize „neosnovane, neutemeljene, aproksimacije neke koje zbilja nemaju utemeljenje u podacima”, naveli su iz te partije.\n– Iako analize naše partije nije ni vidio, mi ćemo dobijene podatke koje smo javno objavili uporediti sa podacima iz izuzetno dobro plaćene analize konsultanata IFC-a, angažovanih od strane ministarstva na ovom projektu. Mi smo rekli da će država zaraditi između 300 i 700 miliona eura, a IFC konsultanti su napravili projekciju da je zarada države do 500 miliona. Prema našoj analizi, država će od poreza zaraditi 40 do 70 miliona, a IFC konsultanti u njihovoj analizi navode 30 do 65 miliona. Iz ovoga, svako iole pismen vidi da nam se podaci gotovo poklapaju. Toliko i o ovoj istini koju je saopštio uvaženi ministar Nurković – naveli su iz SD.\nIstakli su i da nisu uračunali, poput njihovih konsultanata, da će preko zarade države potencijalni koncesinar zaraditi do 500 miliona, a vjerovatno i više, a to će uraditi, između ostalog, i povećanjem taksi koje će građani morati da plate kroz veće cijene karata.


ALFA Inženjering – Održavanje i podrška\nOdržavanje i podrškaadmin2015-05-05T10:25:56+02:00\nNakon implementacije nekog od sistem,a koji naša firma nudi, svakoj kompaniji je bitno da se nivo potencijalnih problema svede na minimum, kao i da se obezbedi nesmetani rad i upotreba svim zaposlenima. ALFA INŽENJERING vam može pomoći pružajući usluge održavanja, pri kojima kompletnu brigu o vašem sistemu ili njegovim delovima preuzimaju naši zaposleni.\nUsluga održavanja je kompleksan posao koji ima za cilj da obezbedi pouzdanost u radu uređaja nekog sistema i s’toga je bitno unapred definisati načine i sredstva za održavanje. U dogovoru sa vama odredićemo najbolji način održavanja uređaja za vašu firmu.\nDijagnostika, optimizacija i uklanjanje svih problema na uređajima i mreži\nRedovno hardversko servisiranje i održavanje\nKako bi se detaljno informisali o uslugama i cenama koje vam možemo pružiti, osećajte se slobodnim da nas kontaktirate putem E-Maila ili telefonom.


Beta 2. aprila 2021. 10:50\nUdruženje „Mame su zakon“ predložilo je da se u nacrtu uzmena i dopuna Zakona o finansijskoj podršci porodici sa decom period za obračun naknade smanji na 12 meseci.\nTo je, kako se navodi u saopštenju u skladu sa praksom najvećeg broja država Evropske unije.\n„Svim porodiljama treba da se garantuje minimalna naknada najmanje u visini republičkog minimalca, kako nijedna porodilja više ne bi bila ponižena sa tek nekoliko stotina dinara kroz naknadu koja nosi naziv ‘finansijska podrška'“, navodi se u saopštenju.\nDodaje se da se traži da trudničko bolovanje ulazi u obračun naknade, izjednače prava preduzetnica porodilja sa ostalim porodiljama, novi sistem obračuna naknada, mogućnost prenošenja odsustva radi nege deteta na partnera, dve godine odsustva sa posla za treće dete.\nMedju predlozima je i da se ne umanjuju naknade ženama koje zaradjuju više od tri prosečne zarade i uvede podrška za porodice koje imaju više od četvoro dece.


Prvih nedelju dana nove vlasti u Srbiji | MEĐUNARODNI RADIO SRBIJA Skip to main content\nYou are hereNaslovna » Prvih nedelju dana nove vlasti u Srbiji Prvih nedelju dana nove vlasti u Srbiji Pet, 03/08/2012 - 13:08 -- MRS\nFormiranje parlamentarne većine na centralnom nivou i nove Vlade povuklo je za sobom i prekomponovanje vlasti na lokalu, tako da mnoge lokalne samouprave posle mesec dana dobijaju nove koalicije i nova rukovodstva. Vlada je održala već dve sednice, a u Skupštini se vrela politička atmosfera oseća već na startu. Predlog izmena zakona o Narodnoj banci Srbije napravio je dubok jaz između vladajuće koalicije i opozicije. Nova Vlada počela je da radi punom parom. Za prvih nedelju dana održala je dve sednice na kojima je, osim što je povukla 77 predloga zakona is skupštinske procedure, što je i pravilo kada se menja izvršna vlast, usvojila uredbe o osnivanju četiri kancelarije - za Kosovo i Metohiju, ljudska i manjinska prava, saradnju sa crkvama i verskim zajednicama i za saradnju sa dijasporom i Srbima u regionu. Iako je bilo najavljivano, na sednici vlade, održanoj u četvrtak, ipak se nije odlučivalo o novom direktoru Bezbednosno informativne agencije, već je prioritet dat, što je i normalno, evakuaciji srpskih državljana iz ratom zahvaćene Sirije. Imenovanje prvog čoveka BIA-e sačekaće neku drugu sednicu, mada su spekulacije o tome ko će zauzeti to mesto izazvale polemike u javnosti. Mogući izbor Nebojše Rodića izazvao je negodovanje opozicionih stranaka, zbog čega je morao da reaguje i sam predsednik Srbije Tomislav Nikolić koji je podsetio da se radi o nestranačkoj ličnosti i iskusnom pravniku.\nNovi ministri u proteklih nedelju dana bavili su se i ekonomskim pitanjima, međutim pitanje kojim se bavila Narodna Skupština prebačeno je na čisto političko polje. Naime, pred parlamentarcima su se našle izmene i dopune zakona o Narodnoj banci, koje je opozicija i pre procedure kritikovala. Ocenjujući da se radi o političkom činu, kojim se stvaraju uslovi da visoka funkcionerka SNS-a dođe na čelno mesto ove važne državne institucije, opozicija je i u javnosti i u Skupštini kritikovala, smatrajući da takva odluka može dovesti do ekonomske nestabilnosti u zemlji. Žestoka debata koja se vodila u parlamentu dotakla se i izbornih rezultata i prekomponovanja vlasti nakon izbora na centralnom nivou. A da li će do sličnih pretumbavanja i kombinatorike doći i na lokalnom nivou, videće se veoma brzo, a sve ukazuje da će se to desiti već u narednim danima. Ono što je sigurno, a što je najavljeno iz redova vladajuće koalicije, to je da će se tokom avgusta pokušati stvoriti nacionalni konsenzus o Kosovu i Metohiji. Tek nakon toga, moglo bi da dođe do pregovora Beograda i Prištine koji bi trebalo da bude podignut na viši nivo i koji bi sa srpske strane predvodio predsednik Srbije Tomislav Nikolić. Autor Jelica Tapušković


Učenici Osnovne škole “Anta Bogićević”, najstarije u gradu, kao i svi koji od šetališta u Cvijićevoj krenu ka njoj i obližnjoj staroj crkvi, uskoro će prolaziti oslikanim stepeništem sa nazivima knjiga naših najpoznatijih književnika.\nLoznica je u sklopu konkursa “Šta nam teško” Ministarstva omladine i sporta učestvovala sa projektom “Stepenice znanja” koji se ovih dana privodi kraju.\nKorice “Srpskog rječnika” Vuka Stefanovića Karadžića i Andrićeva “Na Drini ćuprija” oslikane su na stepenicama dok se na bočnim stranama stepenika nalaze naslovi knjiga koje su lektira tokom učeničkog školovanja.\nDa ih treba pročitati podsetiće i naslovi “Koreni” Dobrice Ćosića, “Seobe” Miloša Crnjanskog, Sterijina “Pokondirena tikva”, Brankovi “Orlovi rano lete”, Antićev “Plavi čuperak” i drugi.\n– Odlučili smo se za ćirilične natpise kako bi bila promovisana ćirilica, a ujedno i privoleli decu da čitaju jer je utisak da je zbog društvenih mreža u poslednje vreme čitanje knjiga zanemareno. Prvi utisci dece koja ovuda idu u školu su pozitivni, a verujemo da će mladima ovo biti omiljeno mesto za fotografisanje. “Stepenice znanja” predstavljaće Loznicu kao grad koji može da ponudi neka mesta za pamćenje i gostima koji posete naš kraj – rekla je Babić.\nKoordinator Omladinskog centra Bojan Lučić kaže da je mural na stepenicama početak “lepšeg lica grada”.\n“Stepenice znanja” podsećaće đake šta sve iz lektire treba pročitati, a možda podstaknu i neke starije da se ponovo druže sa Andrićem, Crnjanskim ili nekim drugim domaćim piscem i late se knjige umesto telefona, tableta i računara.


Srpska sprema odlučan potez: Banjaluka ruši Bon - 16.10.2019, Sputnik Srbija\nMilorad Dodik, srpski član Predsedništva BiH, najavio je da će krajem oktobra ponuditi federalnom delu razgovor o odbacivanju Bonskih ovlašćenja koja imaju... 16.10.2019, Sputnik Srbija\nanalize i mišljenja, milorad dodik, sda, bosna i hercegovina (bih)\n21:15 16.10.2019 (Osveženo: 10:46 24.08.2021)\n© Sputnik / Aleksandar MilačićSrpska zastava na defileu povodom proslave Dana Republike Srpske u Banjaluci.\nPolitikolog Anđelko Kozomara za Sputnjik kaže da je ovako nešto teško postići na nivou BiH jer, kako navodi, samo onaj ko je doneo ta ovlašćenja, može i da ih ukine, a to su velike sile.\n„Republika Srpska može u Narodnoj skupštini RS deklarativno da se izjasni da više ne prihvata Bonska ovlašćenja i da automatski ne priznaje ni odluke koje bi donosio visoki predstavnik. Jedini praktičan potez koji RS može da preduzme, jeste da u slučaju kada visoki predstavnik donese neku odluku u skladu sa Bonskim ovlašćenjima, RS je ne objavi u Službenom glasniku i samim tim ne bi bila primenjiva“, objašnjava Kozomara.\nNaš sagovornik je saglasan sa Dodikom da su Bonska ovlašćenja nanela mnogo štete Republici Srpskoj, kao i da ona nisu bazirana na pravu ili Dejtonskom sporazumu.\n„Jednom odlukom je bivši visoki predstavnik Pedi Ešdaun zabranio politički rad 58 funkcionera Srpske demokratske stranke, čak im je oduzeo i lične karte, pasoše… Nisu imali pravo da se kreću bilo gde...“\nBonska ovlašćenja, podseća on, uvele su velike zapadne sile na jednoj sednici u Bonu. Tada su one sebe nazvale međunarodnom zajednicom, iako se radilo o nekoliko država koje odlučujuće reaguju u BiH. One su u stvari dale visokom predstavniku mimo Dejtonskog mirovnog sporazuma bonska ovlašćenja po kojima može da radi šta hoće i da smenjuje koga hoće, a da ne odgovara.\n„Neki od visokih predstavnika su to obilato primenjivali“, kaže on.\nDodik je najavio da će krajem oktobra biti zakazana sednica Narodne skupštine RS, a materijali i dokumenti koji se pripremaju, neće biti samo odgovor na Deklaraciju bošnjačke SDA, već i na ono što je radila međunarodna zajednica. Sve to biće obuhvaćeno zaključcima Narodne skupštine RS, koji će se bazirati na Ustavu i Dejtonu.


Gosti N1: Stiže nam negativna ocena Venecijanske komisije - CEPRIS\nYou are here: Home / Cepris u Medijima / Gosti N1: Stiže nam negativna ocena Venecijanske komisije\nJoš krajem januara objavljen je radni tekst amandmana na Ustav Srbije, koji je predložilo Ministarstvo pravde, a koji se odnosi na izmene Ustava iz oblasti pravosuđa. I od tada ne prestaje debata u javnosti. Odmah su usledile i reakcije struke, primedbe od Vrhovnog kasacionog suda, Visokog saveta sudstva, Državnog veća tužilaca, strukovnih udruženja i profesora ustavnog prava.\nPojednostavljeno, primedbe se svode na jedno – predloženi amandmani ne otkla\nnjaju uticaj politike na rad sudova i tužilaštva.\nReakcija dolazi i iz Fondacije Centar za demokratiju i još 70 organizacija civilnog društva u okviru Nacionalnog konventa o EU, koji traže povlačenje teksta iz javne rasprave.\n“O ovakvom tekstu očekujem negativno mišljenje Venecijanske komisije, s tim što je Ministarstvo pravde najavilo njegove izmene. Možemo da očekujemo da će biti nekih izmena, ali s obzirom na atmosferu u kojoj se radio, gde nije bilo druge strane, mislim da će to biti kozmetičke,a ne supstancijalne izmene”, izjavio Marinković u Novom danu.\nDodaje da je ministarka pravde nedavno u jednom intervjuu “dopustila mogućnost da Venecijanska komisija pošalje negativno mišljenje o izmenema Ustava”\n“Mislim da, ako se polazi od toga da se očekuje negativno mišljenje, onda je krajnje upitno kako se taj tekst uopšte sastavljao”, rekao je Marinković.\nProfesor Pravnog fakulteta kaže i da pravne države nema bez nezavisnog pravosuđa, i da se ona tiče svih, a da je ovim amandmanima ugroženo upravo to nezavisno pravosuđe.\n“Pogotovo u ovom konteksu kada je u pitanju promena Ustava, važno je da ukazujemo na nedostatke i na ono što se dešavalo u ovom procesu”, rekao je.\nIzmene ustava korak unazad\nSofija Mandić, pravnica i istraživačica Centra za pravosudna istraživanja kaže da je pravnička struka ujedinjena u oceni da je tekst izmene ustava loš.\nOvim izmenama ide se korak unazad, kaže Mandić. Dodaje da struka čini sve što može kako bi se “ova stvar zaustavila”.\n“Mislim da treba reći jednu važnu stvar, a to je da Narodna skupština nije donela odluku o promenu Ustava dvotrećinskom većinom glasova, što predstavlja ustavnu proceduru za promenu ustava. I bilo ko ko je zamislio da promeni Ustav bez Narodne skupštine, verovatno ne bi kod gospodina Marinkovića položio Ustavno pravo. A mi imamo ljude u Ministarstvo pravde koji su zamislili da je na taj način moguće izvršiti promenu najvišeg pravnog akta”, ocenila je Mandić.\nDodaje da Venecijanska komisija čak i na tom nivou može da dovede u pitanje odlučivanje o ovakvom radnom tekstu.\n“Drugi problem je sadržina teksta. Osim spornog sastava članova Visokog saveta sudstva, još nekoliko stvari zapravo čine celinu neprihvatljivosti ovih rešenja. To je mogućnost da ministarka pokreće disciplinske postupke protiv sudija i tužilaca, kao i postupke razrešenja. Takođe se na vrlo širok način definiše mogućnost premeštaja sudija, i po vertikali, i po horizontali kroz sudski sistem, a i ulazak u pravosudni sistem samo kroz Pravosudnu akademiju je čista diskriminacija”, rekla je Mandić.


HomeDRUŠTVOČestitka ministra odbrane povodom Dana Vojnotehničkog instituta\nČestitka ministra odbrane povodom Dana Vojnotehničkog instituta\nPotpredsednik Vlade i ministar odbrane dr Nebojša Stefanović uputio je povodom 3. novembra – Dana Vojnotehničkog instituta čestitku u kojoj se kaže:\n„Svim pripadnicima Vojnotehničkog instituta čestitam 3. novembar – Dan Instituta.\nSrbija vam duguje veliko hvala što svoje znanje i veštine već decenijama koristite za jačanje i napredak naše vojske, ali i zato što ste i u izazovnim i teškim vremenima, koja su srećom iza vas, ostali i energično radili za svoju zemlju.\nPredanim radom uspeli ste da očuvate renome koji ova institucija ima u svetu još od osnivanja i danas ojačani mladim istraživačima nastavljate da zavređujete ogromno poštovanje. Vaše znanje je bogatstvo Vojske Srbije. Energija i trud koju ulažete u razvoj oruđa, koja su proizvod domaće pameti, naš su ponos i u zemlji i širom sveta. Posebno sam srećan, i to uvek naglašavam, što smo mogli da učinimo Vojnotehnički institut danas bogatijim za veliki broj mladih ljudi, ali i da obezbedimo i veće plate i bolje uslove rada za sve pripadnike.\nUveren da ćete ostvarivanjem zapaženih rezultata u oblasti istraživanja i razvoja sredstava naoružanja i vojne opreme nastaviti da doprinosite modernizaciji i jačanju operativnih sposobnosti Vojske Srbije, i uz obećanje da će država nastaviti sa ulaganjima u vas, čestitam vam praznik.“\nFOTO: Generalna proba vežbe „Sistem 2021“ na 50 lokacija u Srbiji\nSaslušani svedoci dali alibi osumnjičenima za umešanost u ubistvo porodice Đokić


Vinarija Živkovića može revidirati ove Uslove bilo kada, ažuriranjem ovog dokumenta. Povremeno posećujte ovu stranicu kako biste pregledali Uslove koji trenutno važe, zato što su oni za Vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.\nKod registracije u sistem internet prodavnice, posetilac sajta Vinarija Živkovića prijavljuje svoje korisničko ime i lozinku. Nakon što se registruje, posetilac postaje korisnik i stiče pravo na kupovinu.\nOpšti uslovi poslovanja podrazumevaju delovanje internet prodavnice Vinarija Živkovića, prava korisnika, i poslovni odnos između ponuđača i kupca.\n5. sve cene moraju biti jasno i nedvosmisleno određene i vidljivo prikazane, sa informacijama o tome da li su uključeni porezi i troškovi prevoza (generalno u Internet prodavnici na sajtu Vinarija Živkovića: sve cene su iskazane sa uključenim porezima, a troškovi prevoza nisu iskazani – njih kupac plaća po tarifi kurirske službe koja vrši isporuku)\n2. Fotografije proizvoda prikazane na sajtu Vinarija Živkovića se mogu razlikovati od stvarnog proizvoda.


Orban: Brisel kriv za krizu | Autonomija\nOrban: Brisel kriv za krizu\n"Brisel gubi sedmice u definisanju veličine kaveza za kokoške, primorava stočare da stavljaju igračke u obore za svinje i smatra da je duševni mir gusaka važniji od evropskih pitanja dok hiljade ljudi ostaju bez posla"\nMađarski premijer Viktor Orban kritikovao je Evropsku uniju zbog neuspjeha u rješavanju ekonomske krize, dan nakon što je pozvao na uvođenje novog ekonomskog sistema.\n„To se mora reći: ova kriza je kriza Brisela“, rekao je Orban pred nekoliko hiljada pristalica tokom posjete mađarskoj etničkoj manjini u Rumuniji, prenio je AFP.\nOrban je na skupu u mjestu Baile Tusnad, 230 kilometara sjeverno od Bukurešta, dodao da je „Brisel glavna prepreka za pronalaženje načina za rješavanje ekonomskih problema“.\n„Brisel gubi sedmice u definisanju veličine kaveza za kokoške, primorava stočare da stavljaju igračke u obore za svinje i smatra da je duševni mir gusaka važniji od evropskih pitanja dok hiljade ljudi ostaju bez posla i gledaju kako njihov finansijski sistem propada, osjećajući da im je sve teže da prežive“, rekao je konzervativni mađarski premijer.\nOrban se prethodno sukobljavao sa zvaničnicima EU povodom mađarskih zakona o medijima, centralnoj banci i državnim institucijama.\nOn je po povratku u Budimpeštu izjavio da se nada da „neće biti potrebno da se uvede neki novi sistem umjesto demokratije“ i naglasio da su „neophodni novi ekonomski sistemi i nove ideje“.


Novi potencijalni tretmani za koronavirus - BIGportal.ba\n3 Juna, 2021 3 Juna, 2021 01528\nMeđunarodni i multidisciplinarni tim koji su vodili istraživači sa Univerziteta Oksford, Univerziteta u Glazgovu i Univerziteta u Hajdelbergu, otkrio je interakcije koje SARS-CoV-2 RNA uspostavlja sa ćelijom domaćina, od kojih su mnoge ključne za infekciju.\nOva otkrića utiru put razvoju novih terapijskih strategija za kovid 19 sa širokim spektrom antivirusnih potencijala.Genetske informacije o SARS-CoV-2 kodiraju se u molekulu RNK, umesto u DNK.\nOva RNK mora da se umnoži, prevede i spakuje u nove virusne čestice da bi proizvela virusno potomstvo. Uprkos složenosti ovih procesa, SARS-CoV-2 kodira samo nekoliko proteina koji su u stanju da stupe u kontakt sa virusnom RNK. Da bi se zaobišlo ovo ograničenje, SARS-CoV-2 otima ćelijske proteine i prenamenjuje ih u svoju korist. Međutim, identitet ovih proteina do danas je ostao nepoznat.\nIstraživači sa Univerziteta u Okfordu u saradnji sa drugim laboratorijama širom Velike Britanije i Evrope razvili su novi pristup da na sveobuhvatan način otkriju proteine koji se “lepe” za SARS-CoV-2 RNA u zaraženim ćelijama. Ovom metodom autori su otkrili da SARS-CoV-2 RNA otima više od stotinu ćelijskih proteina, koji izgleda da igraju kritičnu ulogu u virusnom životnom ciklusu.\nOvaj rad, identifikuje mnoge potencijalne terapijske ciljeve sa stotinama dostupnih lekova koji ih ciljaju. U eksperimentu dokazanog principa, autori su odabrali četiri leka koji ciljaju četiri različita ćelijska proteina. Ovi lekovi su izazvali umerene do jake efekte na replikaciju virusa.\n“U ovoj fazi pandemije su vakcine dokazale svoju vrednost”, dodao je Alfredo Castelo. “Postaje osnovno razviti novi terapijski pristup za suzbijanje novih varijanti otpornih na vakcine ili novih patogenih virusa sa pandemijskim potencijalom”.\nProfesor Šabaz Mohamed dodaje: “Ove nove metode za otkrivanje interaktora virusne RNK grade se na skoro 6 godina udruženog napora između laboratorija Castelo i Mohamed koriste virus Sindbis kao model otkrivanja. Ovaj postojeći rad omogućio nam je brzu reakciju na početku pandemije kovid 19 i proučavanje interakcija između SARS-CoV-2 i ćelije domaćina u smanjenom vremenskom okviru. Naša metodologija će sada biti spremna da brzo odgovori na buduće virusne niti”.


Odbrojavanje do velikog obračuna: Zašto su Rusija i Kina odlučile da uzvrate Zapadu? /video/ - 18.02.2021, Sputnik Srbija\nHajko Mas, nemački šef diplomatije, uputio je neočekivano upozorenje poslanicima Bundestaga koji traže oštru akciju protiv Rusije i Kine. „Treba da budete... 18.02.2021, Sputnik Srbija\nanalize i mišljenja, novi sputnjik poredak s nikolom vrzićem, radio, video, multimedija, kina, rusija\n21:12 18.02.2021 (Osveženo: 01:08 26.08.2021)\nHajko Mas, nemački šef diplomatije, uputio je neočekivano upozorenje poslanicima Bundestaga koji traže oštru akciju protiv Rusije i Kine. „Treba da budete potpuno svesni kuda to vodi u geostrateškom smislu“, ukazao je i Bundestagu i čitavom Zapadu. „Rusiju i Kinu gurate u zagrljaj, i time stvarate najveći ekonomski i vojni savez na svetu.“\nA na drugom kraju Evroazije, istovremeno, kineske vlasti donele su odluku o zabrani emitovanja britanskog Bi-bi-sija zbog njegovih lažnih vesti o Sinkjangu, Hongkongu, kovidu-19..., uostalom, o svim onim pitanjima na kojima je ova mreža insistirala, neobičnom igrom slučaja, uvek kada je britanska vlada imala potrebu za baš takvom vrstom izveštavanja.\n© AP Photo / Odd Andersen„I kroz Masa i kroz Lašeta progovaraju nemački pragmatizam i nemački interes“.\n„I kroz Masa i kroz Lašeta progovaraju nemački pragmatizam i nemački interes“.\nOvakvu poziciju ponajbolje ilustruje Lašetov pokušaj da se opravda zbog izgradnje „Severnog toka 2“. On je nedavno, opisujući sebe kao „realpolitičara“ koji se rukovodi i vrednostima i interesima, rekao: „Završili smo s kopanjem crnog uglja, u procesu smo zaustavljanja rudarenja lignita, i gasimo nuklearnu energiju 2022. godine. U tranzicionom periodu biće nam potreban gas koji se proizvodi izvan Nemačke. Potrebno je da budemo garanti geopolitičkih interesa Ukrajine, i potreban nam je 'Severni tok 2', projekat privatnog sektora, kako bismo obezbedili snabdevanje energentima.“\n„I ponovo će se videti“, nadovezuje se Miroslav Stojanović, „da Evropska unija nije u stanju da formuliše zajedničku spoljnu politiku zbog oprečnih interesa svojih članica. To se, uostalom, jako dobro vidi i povodom 'Severnog toka 2', na čijoj izgradnji Nemačka insistira.“ Zbog čega je, kako prenosi briselski portal „Politiko“, poljski premijer Mateuš Moravjecki optužuje da „radi iz leđa Evropske unije“. „Severni tok 2“ on naziva „antiunijskim projektom“, i kaže: „Vreme je da ga zaustavimo.“\nIsti rast samopouzdanja na međunarodnoj pozornici vidljiv je i u slučaju Kine koja je, primera radi, ukazuje Miroslav Stojanović, godinama strpljivo gradila partnerstva da bi na kraju, prošle godine, u trgovinski sporazum na čijem je čelu (RCEP – Regionalno sveobuhvatno ekonomsko partnerstvo) uvukla i američke saveznike kao što su Japan, Australija, Novi Zeland...


Novosti za buduće kupce stanova: Od 1. januara nema više poreskih prijava, podnose ih notari - Infobrif\nNovosti za buduće kupce stanova: Od 1. januara nema više poreskih prijava, podnose ih notari\nObjavljeno 8.12.2019. u 09:15 poslednja izmena 8.12.2019. u 09:18\n„U praksi smo do sada imali velikih problema jer su građani svoje obaveze zapostavljali, a mnogi su govorili da nisu ni obavešteni da moraju da prijave svoje obaveze kod kupoprodaje nekretnina. Imali smo slučaj da jedna trećina kupoprodaja nije bila prijavljena, pa smo ih mi pozivali da ispune svoje obaveze. A poseban problem imamo sa ljudima koji žive u dijaspori, jer ne možemo lako da ih pronađemo“, objašnjava Ismail Mahmutović, rukovodilac lokalne poreske administracije u Sjenici.\nMarko Đurić u Tirani, sastao se s predstavnicima stranaka s Kosova: To je okrugli sto posvećen regionalnoj saradnji (FOTO)\nLečić: Glavnu reč u DS vodi „poverilac koji je dobrovoljno otpisao kamate“


Vesti online / Srpski informativni portal / Brisel kaznio Ciprasa\nSto za mučenje: Cipras (drugi sleva) u škripcu\nGrčkoj su hitno potrebne dve do tri milijarde evra da bi izbegla bankrot. Zamenik premijera Joanis Dragasakis priznao je juče da njegova zemlja ima "problem sa gotovinom". Osim toga, građani masovno povlače kapital iz banaka što govori kako o njihovom poverenju, tako i u sve težoj situaciji u kojoj se banke nalaze.\nNa zatvorenom sastanku koji se završio juče u zoru, kancelarka Angela Merkel, francuski predsednik Fransoa Oland, predsednik komisije Žan-Klod Junker i predsednik Evropske centralne banke Mario Dragi prigovorili su Ciprasu da nije ispunio data obećanja vezana za sprovođenje reformi i da ne izlazi u susret međunarodnim i evropskim ekspertima čiji je zadatak da imaju uvid u stanje na grčkim računima.\nGrk ide u Berlin\nNa poziv kancelarke Merkel, grčki premijer doći će u ponedeljak u Berlin. Odnosi između dve zemlje su se u poslednje vreme pogoršali. Ministar finanasija Volfgang Šojble ne štedi oštre izjave na račun grčke "neodgovornosti", što eksploatiše naročito bulevarska štampa koristeći populističke slogane "nemamo više milijardi za Grčku".\nPredsednik ECB Mario Dragi podsetio je Ciprasa da je ova praksa nadziranja računa jedne suverene, ali zadužene zemlje - "uobičajena". Grčkoj je s jučerašnjim danom dospela rata od 336 miliona evra duga MMF-u. Poruka je jasna - reforme koje podrazumevaju štednju moraju da budu ubrzano sprovedene - inače Grčka neće dobiti ni cent od 7,2 milijarde evra koje joj je u februaru obećala evrogrupa (ministri finansija evrozone).\nBez kreditne pomoći, Grčka neće moći da isplati ni penzije, ni zaposlene u javnom sektoru. Ukoliko prestane da plaća dospele rate za dugove, Grčka će automatski izaći iz evrozone jer više neće raspolagati evrima.\nIako je Cipras po završetku sastanka dao optimističku izjavu da su stvari "dobro postavljene i na dobrom putu", sve je očiglednije da se finansijski obruč steže oko Grčke. Predsednik evrogrupe, holandski ministar finansija Jeron Dijselblum nagovestio je mogućnost uspostavljanja kontrole grčkog kapitala onako kako je to urađeno na Kipru.\n"To znači da jedan grčki evro ne bi bio jednak italijanskom ili francuskom, na primer, jer ne bi imao pravo da pređe granicu", objasnio je francuski ekonomista Žil Moek ovu ideju. Suma koja može da se povuče iz banke bila bi ograničena.\nAtmosfera između Brisela i Atine bila je napeta već uoči početka samita jer je u grčkom parlamentu izglasan zakon o siromaštvu. Protivno svim demokratskim pravilima, iz EU je zaprećeno da Atina neće dobiti ni centa nove kreditne pomoći ako izglasa ovaj zakon - što je Cipras i saopštio javnosti dodatno pogoršavajući svoj položaj.\nIzglasavanjem zakona o siromaštvu, grčka vlada nije napravila nove troškove kako joj se pripisuje - tvrde grčki izvori - već je kako je i obećala ostala u okviru zadatog budžeta. Zato mnogi analitičari uočavaju da je između Brisela i Atine reč ne samo o napetosti iz finansijskih, već i ideoloških razloga jer neoliberalni koncept EU i MMF-a smatra troškove za socijalnu politiku nepotrebnim.\n* Šojble i Varufakis kao rogovi u vreći\n* Grčka platila 310 miliona MMF-u ali para je sve manje


Broj pregleda : 6755421\nPredsednik Demokratske stranke Srbije Vojislav Koštunica izjavio je da je vladajuća koalicija odlučujući se za politiku sadržanu u sloganu "EU nema alternativu", poručila da je spremna da sve žrtvuje zarad tog cilja.\nPoštovanje za Srbiju kao i za sve druge zemlje: Vojislav Koštunica Koštunica je u intervju listu "Pečat" rekao da "ne treba imati nikakvih iluzija da su posle proglašenja jednostrane nezavisnosti Kosmeta evropske integracije Srbije u potpunoj funkciji ucenjivanja zemlje da uspostavi dobrosusedske odnose sa Kosetom".\nPrema njegovim rečima, Srbija može da postiže najbolje ili najgore rezultate u unutrašnjim reformama, ali je za Brisel presudno da Srbija omogući da se Kosmet uspostavi kao država.\n"Saučesništvo i kooperativnost Srbije u uspostavljanju odnosa sa Kosetom je za Brisel u ovom trenutku najvažnija stvar", ocenio je Koštunica.\nOn je kazao da je sadašnja vlast "obmanjivanje pretvorila u svoju politiku" i dodao da je jedna od možda najvećih obmana nametanje teme o ulasku Srbije u EU.\n"Obmana se sastoji u tome što to uopšte nije tema današnje Srbije, jer će se pitanje stvarnog ulaska ili neulaska Srbije u EU rešavati za deset, 15, 20 godina", rekao je Koštunica, i dodao da je prava tema i pravi problem današnje Srbije to što EU podržava albanske secesioniste u pravljenju lažne države Kosmet.\n"Ovaj problem se krije kao da ne postoji i umesto njega se obmanom nameće pitanje o ulasku Srbije u EU", rekao je lider DSS.\n"Dakle, ako treba da definišemo današnji odnos EU prema Srbiji, on se sastoji u delovanju Brisela u korist albanskih secesionista uz prećutnu i svesrdnu podršku i saučesništvo današnje vlasti", rekao je Koštunica.\nOn je ukazao da je Srbija postojala vekovima i pre svake pomisli o postojanju EU i da je samim tim besmisleno opstanak Srbije vezivati za bilo koju trenutnu međunarodnu organizaciju, i dodao da Srbija sasvim sigurno može da bude i uspešna i napredna država i kao takva treba da odluči da li joj je u interesu ili nije da bude članica EU.\nOdbacivši kritike da je to politika samoizolacije, Koštunica je istakao da Srbija ne može svoje državne i ekonomske interese jednostrano svesti samo na EU, već treba suprotno od svake pomisli na izolaciju da širi saradnju sa drugim uticajnim državama, a ne da je sužava samo na EU.\n"Alternativa je da Srbija sarađuje sa svim državama i na istoku i na zapadu, kako bi unapređivala svoje ekonomske interese i branila svoje državne interese", precizirao je lider DSS, i dodao da ono što Srbija mora da uradi jeste da bude stabilna država sa jakom privredom kako bi saglasno svojim interesima mogla da bira koji je najbolji put kojim će ići.\nOn je rekao da DSS hoće da sarađuje sa EU ali i da EU poštuje Srbiju kao što poštuje sve druge države.\nKoštunica je kazao da DSS zahteva da se izbori raspišu odmah sa ciljem da se promeni politika koja Srbiju vodi u potpuni slom.


Drugari iz klupe napravili srpsku verziju Guglovog programa kakav svet još nije video - 22.08.2017, Sputnik Srbija\nEkipa studenata iz Beograda razvila je novu generaciju futurističkih sajtova virtuelne realnosti koji, pored toga što su zanimljiviji, pružaju mnogo više... 22.08.2017, Sputnik Srbija\nnauka, srbija, nenad popović, marko nikolić, ivan pantović, jelena petrović, naučno -tehnološki park, društvo\n16:00 22.08.2017 (Osveženo: 02:54 26.08.2021)\nSputnjik intervju - Nikolić, Pantović, Petrović\nPark je osnovan u partnerstvu Vlade Republike Srbije, Grada Beograda i Univerziteta u Beogradu, i pruža podršku razvoju komercijalizacije inovacija. Zapravo je podrška malim inkubator-preduzećima, koja razvijaju nove tehnološke ideje i primenjuju ih na tržištu. Radimo sa startap, ali i sa rastućim inovativnim kompanijama, malim i srednjim preduzećima ili istraživačko-razvojnim odeljenjima velikih kompanija, kaže za Sputnjik Jelena Petrović, koja je u Parku zadužena za koordinaciju poslovne podrške.\n„Mi zapravo pružamo set infrastrukturnih i stručnih usluga koje omogućavaju kompanijama da što brže razviju svoje proizvode, izađu na tržište i dođu do uspešnog rezultata. Trenutno radimo sa više od 50 kompanija, a svuda u svetu su inovacije, inovativne kompanije, mala i srednja preduzeća motori ekonomskog razvoja. Naučno-tehnološki park je mesto na kome trenutno postoji najveća koncentracija visokotehnoloških kompanija u Srbiji. To je posebno okruženje, korisnici mogu da razmenjuju znanje i iskustva sa starijim kolegama, da se povezuju sa studentima, institutima, kroz čitav niz aktivnosti koje organizujemo“, kaže Petrovićeva.\n© Foto : NtparkNaučno-tehnološki park je smešten u mirnom okruženju Zvezdarske šume, a kompanijama je na raspolaganju 16 hiljada kvadrata poslovnog prostora\nNaučno-tehnološki park je smešten u mirnom okruženju Zvezdarske šume, a kompanijama je na raspolaganju 16 hiljada kvadrata poslovnog prostora\n© Foto : Ntpark\nNaučno-tehnološki park je smešten na površini od 16 hiljada kvadrata i ima sve uslove za rad kompanija kao što je „Futuring“. A korisnici usluga ove male studentske firme umesto tradicionalnih informativnih portala imaju virtuelne ture sa svim potrebnim informativnim sadržajem. Ako uđete na neki od sajtova koje su kreirali, izgleda kao da ste stvarno zakoračili tamo, otvaraju vam se mnogi prozori u kojima je standardni sadržaj portala.\n„Prvi projekat bio je sistem za kontrolu sadržaja na veb-sajtovima preko kog njihovi vlasnici mogu i sami da menjaju bilo koji sadržaj na njemu. To je naišlo na veliku prepoznatljivost kod mnogih ljudi. Nakon toga smo odlučili da projekat proširimo na polje virtuelne realnosti, videli smo da je to jako interesantno, da ima dosta mogućnosti, da je to polje u velikom usponu i da se ljudima zapravo sviđa kako to izgleda. I nama se veoma dopalo, pa smo napravili našu platformu za sajtove u obliku virtuelne realnosti koja najviše liči na ’Gugl strit vju‘, samo se nalazi unutar samih objekata“, objašnjava Ivan Pantović iz ove mlade kompanije.\n© Sputnik / Radoje PantovićMarko Nikolić, Ivan Pantović i Jelena Petrović tokom gostovanja u emisiji „Sputnjik intervju“\nMarko Nikolić, Ivan Pantović i Jelena Petrović tokom gostovanja u emisiji „Sputnjik intervju“\nInteresantno je da se ekipa iz „Futuringa“ okupila još u gimnaziji, njih petoro sedeli su u istom razredu, a danas studiraju različite fakultete i uporedo se bave različitim poslovima. U tome i jeste tajna našeg uspeha, otkriva za Sputnjik Marko Nikolić.\n„Mladi treba da razmišljaju u pravcu raznolikosti, da u timu okupe što više ljudi koji razmišljaju na različite načine, kako bi davali adekvatne predloge i dolazili do zaista kvalitetnih rešenja. To je fenomenalna sinergija koju mi osećamo svaki dan kad smo zajedno u Naučno-tehnološkom parku. Lansirali smo se preko privrednog Foruma mladih, osvojili smo prvo mesto i time dobili mogućnost da se usavršimo. Postoje mesta na kojima mladi mogu da razvijaju svoje ideje, a u Privrednoj komori Srbije dobili smo sva uputstva gde da se prijavimo, na koja takmičenja i kako, tako da u Srbiji definitivno postoje centri u kojima može da se čuje glas mladih, da se razvije ideja. Danas smo tu gde jesmo, a nadamo se da ćemo našu ideju uskoro da pokažemo i inostranstvu“, optimističan je Nikolić.\n© NtparkKompanije koje dolaze da posluju u Naučno-tehnološkom parku imaju i mogućnost da same urede svoj radni prostor\nKompanije koje dolaze da posluju u Naučno-tehnološkom parku imaju i mogućnost da same urede svoj radni prostor\nU Naučno-tehnološkom parku na beogradskoj Zvezdari pomoć mogu potražiti i rastuće razvojno tehnološke kompanije iz različitih oblasti koje su definisane Strategijom naučno —tehnološkog razvoja Republike Srbije. Prioritetne oblasti su informacione tehnologije, biomedicina, nanotehnologije, poljoprivreda, energetska efikasnost, zaštita životne sredine.\n„Startap kompanije imaju subvencionisanu cenu prostora, i to su vrlo povoljni uslovi. Kompanija koja započinje rad, kad pokaže neki stepen ulaganja u taj rizik, taj deo je na početku vrlo mali, veći deo troškova snosi inkubator kroz set dodatnih usluga koje se pružaju kompanijama. Rastuće kompanije takođe imaju povoljne uslove za rad, nisu besplatni, ali kada je reč o tržišnim kretanjima u Beogradu, to je vrlo povoljno. Tako mogu da uštede, a da više ulažu u svoje zaposlene i razvoj proizvoda“, kaže Petrovićeva.\n© Sputnik / Radoje PantovićJelena Petrović, koordinator za poslovnu podršku Naučno-tehnološkog parka na Zvezdari\nJelena Petrović, koordinator za poslovnu podršku Naučno-tehnološkog parka na Zvezdari\nMinistar za inovacije i tehnološki razvoj Nenad Popović najavio je skoro otvaranje novog startap centra u Nišu, koji treba da obezbedi razvoj inovativnog preduzetništva u ovom gradu, što znači i nova radna mesta. U beogradskom Parku, koji je privukao i kompanije iz inostranstva, jedva čekaju razmenu ideja. Oni pozivaju kompanije za koje smatraju da im pomoć Parka može biti od koristi da se jave preko sajta ili dođu na Zvezdaru i uvere se u sjajne uslove koje nudi mladim i uopšte ljudima sa novim idejama.\nNaučno -tehnološki park


Gradonačelnik Istočnog Sarajeva Ljubiša Ćosić: "Bošnjaci imaju jednu nesreću - pozivaju se na cijeli svijet"\nĆosić je rekao da i po pitanju Vijećnice “postoje različita mišljenja”\nOn je kazao da to vrijeđa jedan konstitutivni narod u BiH, da se zbog toga osjećaju nesigurno. Također, rekao je da ne priznaje sud u Haagu, da je siguran da 95 posto Srba ga ne priznaje.\nPojasnio je termin “Federalni Srbi”, i rekao da “Bošnjaci imaju jednu nesreću – pozivaju se na cijeli svijet”.\nIstočno SarajevoLjubiša ČosićVijećnica\nPrevious article Sjajni Dijamant Edin Džeko odveo Romu u novo evropsko polufinale, zabio je i gol u presudnim momentima!\nNext article Ambasada SAD u BiH itekako zabrinula političare: “Detaljno pratimo situaciju i pozivamo vlasti da stvore okruženje u kojem novinari mogu raditi svoj posao!”


Sirija: Nastavljeni napadi na Alepo, ubijeno 18 ljudi\nSirijska vlada nastavila je intenzivne napade iz vazduha na područja koja su pod kontrolom pobunjenika u gradu Alepu na severu zemlje, pri čemu je u seriji avionskih napada ubijeno najmanje 18 ljudi, među kojima petoro dece, naveli su aktivisti.\nVojno vazduhoplovstvo sirijskog predsednika Bašara al-Asada izvodi napade na taj podeljeni grad od sredine decembra 2013, a u nedelju je na meti bio istočni deo Alepa, koji je pod kontrolom pobunjenika, pri čemu je ubijeno oko 40 ljudi.\nKako je navela Sirijska opservatorija za ljudska prava, čije je sedište u Velikoj Britaniji, navela je da su u današnjim napadima na meti bile oblasti Hanano, Kedi Askar i Mouvasalat.\nSirijska vlada nije smanjivala intenzitet bombardovanja područja pod kontrolom pobunjenika u Alepu otkako je zapocela kampanju, a samo tokom tokom dve nedelje u decembru je, po rečima aktivista, u avionskim napadima ubijeno 500 ljudi.\nSirijska opozicija napade iz vazduha smatra dokazom da Asada slabo zanima mir, uprkos tome što je prošle nedelje poslao delegaciju u Švajcarsku na pregovore u organizaciji UN, čiji je cilj prekid konflikta u Siriji koji traje gotovo tri godine.\nNakon prve runde pregovora nije ostvaren bilo kakav značajan sporazum, već je dogovoreno da sastanak bude nastavlje kasnije ovog meseca.


Šta donosi predstojeća smena na državnom kormilu Japana - Izazov\nŠta donosi predstojeća smena na državnom kormilu Japana\nRadio-televizija Srbije\t 8. septembra 2021. 15:53\nJapanski premijer Jošihide Suga objavio je krajem prošle nedelje da se povlači iz trke za izbor novog šefa vladajuće Liberalno-demokratske partije, čime se praktično odrekao i novog premijerskog mandata, jer u Zemlji izlazećeg sunca lider najjače partija zauzima i mesto predsedavajućeg vlade.\nJapan tako, čini se, ponovo ulazi u period relativne političke nestabilnosti, kakva je vladala u periodu između 2006. i 2012. kada su se premijeri smenjivali svake godine.\nRekord jakog lidera\nU decembru 2012. na čelo partije i države po drugi put je došao poslu predani nacionalista Šinzo Abe, koji je čvrstim liderstvom uspeo da vrh države uvede u period relativne stabilnosti.\nPod njegovom palicom dalekoistočna carevina je otpočela niz društvenih reformi, naročito rada, veliku liberalizaciju viza za strane radnike i turiste, što je sve imalo za cilj prevladanje problema nedostatka radne snage i stimulaciju ekonomije.\nPod Abeovim vođstvom tekle su i pripreme za olimpijske i paralimpijske igre, koje su trebale da posluže kao snažan podsticaj za privredu i zbog bogatih ulaganja u izgradnju i unapređenje\npostojeće infrastrukture i zbog projektovanog skoka u broju stranih posetilaca pre i posle igara, ali i podsticaja domaće potrošnje vezane za najveći spotski događaj na svetu.\nMeđutim, kada je održavanje OI, koje je trebalo da bude kruna njegove "vladavine" odloženo za godinu dana, a zbog više skandala vezanih za njegove saradnike i porodicu, te pogoršanja zdravstvenog stanja, Abe je bio prisiljen da se povuče.\nU svom drugom mandatu, koji je trajao skoro osam godina, on je postavio rekord u broju uzastupno provedenih dana na kormilu države.\nKao njegov verni proteže na partijskim izborima koji su potom usledili ustoličen je Jošihide Suga, poznat po dugogodišnjem tihom radu iza kulisa. Kada je stupio na funkciju, on je promovisan kao skromna, vredna osoba koja je zahvaljujući trudu i napornom radu uspela da sebi prokrči put na društvenoj lestvici do samog vrha. Suga je, naglašavano je, sin seljaka iz unutrašnjosti koji se bavio uzgojem jagoda.\nU vreme imenovanja u septembru prošle godine epidemija kovida uveliko je bila u jeku, pa su prioriteti njegovog kabineta bili više nego očigledni: borba protiv koronavirusa, očuvanje ekonomske vitalnosti države i finaliziranje priprema za igre. On je tome dodao i formiranje agencije za digitalizaciju, jer je zbog epidemije koja je nametala rad od kuće i problema sa sajtovima za prijavu za vakcinaciju, na videlo izašla činjenica da Japan iznenađujuće zaostaje kada su u pitanju elektronska i softverska infrastruktura.\nMeđutim, značajno kašnjenje u vakcinaciji, slabe i međusobno protivrčne mere, kao i nejasnoće u vezi formata olimpijade vremenom su potkopale njegovu popularnost kao čoveka iz naroda i podršku za njegov kabinet.\nUprkos toj eroziji poverenja, Suga koji je uživao podršku i dalje uticajnog Abea i njemu bliskih članova LDP-a, imao je solidnu šansu da bude ponovo izabran za vođu partije i verovatno vlade, s obzirom da LDP već godinama ima prednost od preko 25 poena u odnosu na najpopularniju opozicionu strnku. Takođe, u tom momentu Suga je mogao da biračima kaže da je uprkos brojnim problemima u odobravanju i snabdevanju stranim vakcinama proporcija vakcinisanih, zaključno s krajem avgusta dosegla 50 posto, te da su Olimpijske i Paraolimpijske igre, iako bez publike, sprovedene bezbedno i za domaće sportiste vrlo uspešno.\nPolitička prervrtljivost pogubnija od kovida?\nMeđutim, njegova navodna ideja da brzo raspusti parlament ovog meseca najpre je izazavala unutarpartijski otpor, na šta se onda nadovezao i šok prouzrokovan time sto se Suga upustio u traganje za kadrovima za svoj budući kabinet koji bi na dužnost stupio nakon parlamentarnih izbora mada oni još nisu ni raspisani, a kamoli održani.\nTo bi ljude koje je izabrao za buduće ministre obavezalo na lojalnost prilikom glasanja za šefa partije za kojeg je on trabalo da se kandiduje.\nNjegove partijske drugove posebno je uvredilo to što je on izašao i sa idejom da se glasanje za novog lidera stranke odloži za posle izbora.\nTakođe, u jednom trenutku, krajem prošlog meseca, kako bi ublažio nezadovoljstvo javnosti i svojih kolega načinom kako je upravljao zemljom tokom kovid krize, Suga je na ostavku prisilio generalnog sekretara partije, Tošihira Njikaja, koji je njegov najbliži saradnik.\nOva serija poteza, verovatno s pravom, je shvaćena kao bezobzirno nastojanje da se izbegne sopstvena odgovornost i položaj sačuva po svaku cenu.\nTo je Sugu ubrzo ostavilo bez potrebne unutarpartijske potpore i prisililo da odustane od kandidature za šefa LDP, partije, koja od prve polovine pedesetih dominira japanskom politikom i u tom dugom periodu na vlasti nije bila samo pet godina.\nSuga sa funkcije partijskog lidera i premijera odlazi poslednjeg dana ovog meseca. U međuvremenu se očekuje glasanje unutar LDP, nakon čega će uslediti i parlamentarni izbori.\nNa istoku ništa novo?\nIako u Japanu postoji značajno nezadovoljstvo upravljanjem kovid krizom, opozicione stranke se i dalje čine preslabim, pa je upitno da li će ogorčenje građana moći da bude kanalisano na takav način da ozbiljno uzdrma monopol na upravljanje državom koji ima LDP i njen dugogodišnji manjinski koalicioni partner, stranka Komeito.\nDa bi opozicija preuzela vlast ili bar osetno povećala broj poslanika u parlamentu, najveća opoziciona partija Konstitutivno-demokratska, koja je nastala cepanjem nekadašnje Demokratske, zbog čega je i dalje nejaka, morala bi da sa komunistima uđe u partnerski sporazum o zajedničkom nastupu ili bar uzdržavanju od učešća na izborima u onim jedinicama u kojima ona druga od te dve stranke ima snažno uporište i perspektivnog kandidata. Odnosno, potrebna je široka opoziciona koalicija koja premošćava bitne ideološke razlike.\nVladajućoj koaliciji na čelu sa LDP-om odgovara da se izbori održe što je kasnije moguće, mada su oni vrlo blizu, kako bi sa širenjem vakcinacije sećanje stanovništva na strah od olimpijade koja je počela u trenutku kada je manje od 20 posto stanovništva bilo imunizovano izbledelo i popravilo se loše stanje iz poslednjih nedelja, u kojem su bolnice bile preopterećene a desetine ljudi umirle od kovida u svojim domovima.\nOpozicija će pokušati da iskoristi činjenicu da su kraj jula i naročito avgust, kada su hiljade bolesnih građana koji su priželjkivali hospitalizaciju odbijani u bolnicama, ponovo ukazali na neobjašnjivu tromost vlade u organizovanju borbe protiv kovida, koja se ogleda ne samo u odsustvu domaće vakcine i zakasneloj nabavci stranih, već i u tome da do sada nije izgrađena nijedna kovid bolnica.


Gradiska.com - Predsjednik Dodik sa ministrima posjetio opštinu Srbac\nutorak, 16 maj 2017 23:15\nPredsjednik Dodik sa ministrima posjetio opštinu Srbac\nPredsjednik RS Milorad Dodik sa ministrima posjetio je opštinu Srbac i tom prilikom razgovarao sa načelnikom opštine Mlađanom Dragosavljevićem o trenutnom stanju u ovoj lokalnoj zajednici.\nNa sastanku je rečeno da je opštini neophodna stabilizacija budžeta jer se suočava sa problemom velike kratkoročne zaduženosti i nelikvidnost budžeta. Samo prispijele kratkoročne obaveze dostigle su visinu godišnjeg budžeta. „Opština je uspjela izmiriti jedan dio nagomilanih obaveza, potpisano je nekoliko reprograma, a plate se isplaćuju redovno.Potpisali smo reprograme sa Poreskom upravom i Elektrokrajinom i omogućili da mnogi radnici u opštinskoj upravi i javnim preduzećima i ustanovama, nakon više od tri godine ovjere zdravstvenu knjižicu. Počeli smo sa isplatama stipendija nakon tri godine, a nedavno smo raspisalii oglas za dodjelu u zakup poljoprivrednog zemljišta, što je takođe učinjeno nakon dugo vremena”, rekao je načelnik Dragosavljević.\nPredsjednik RS Milorad Dodik rekao je da je budžet opštine Srbac naslijeđen u lošem stanju i da je neophodno učiniti određene uštede što lokalna uprava i čini. Jasno se treba utvrditi put po kojem će se ići dalje kako bi opština u ovoj godini izvršila stabilizaciju,a u sljedećoj da ima i neke investicije naglasio je Dodik. „Bez novih reprograma obaveza i nove emisije obveznica, koje bi trebale da rasterete te obaveze, ne bi se moglo ništa dugoročno učiniti.Republika Srpska, odnosno nadležna ministarstva preuzeće određene obaveze opštine Srbac po ranijim kreditima, kao što je kredit od 200.000 KM za izgrađeni vodovod” rekao je Dodik.\nTakođe je bilo riječi i o primjeni projekata energetske efikasnosti u ovoj opštini .\nDodik je ovom prilikom podsjetio da je Republika kroz projekat „Odbrane od voda“ gotovo implementirala sve projekte koji sada garantuju da Srbac može da račun na dodatni stepen odbrane od voda.On je dodao da će neke infrastrukture projekte koje su u interesu opštine Srbac preuzeti na teret republičkih progarma, te da će lokalna uprava zajedno sa njima imati dinamičan posao u ovoj građevinskoj sezoni.\nNakon sastanka u Domu kulture u Srpcu održana je javna tribina „Riječ predsjednika“ na kojoj su učestvovali predsjednik RS Milord Dodik i načelnik opštine Srbac Mlađan Dragosavljević.\nViše iz kategorije: « Održan 21. kviz „Istina o Srbima“\tGradiške osnovce oduševila muzička predstava »\nŠkola u Dubravama uskoro u novom ruhu\nSvečanom akademijom proslavljen Dan opštine Gradiška\nSvečano završen “Zdravofest 2018”\nOtvorena izložba i predstavljen album „Građanska Gradiška“


Poslednja izmena 19:13\n26.10.2019 u 21:02\nSolc i Gejvic pobednici prvog kruga glasanja za lidera SDP\nNemački ministar finansija Olaf Šolc, koji se zalaže za ostanak socijaldemokrata u vladajućoj koaliciji sa konzervativcima Angele Merkel, i bivša pokrajinska poslanica Klara Gejvic pobedili su u prvom krugu glasanja za lidera Socijaldemokratske partije Nemačke, prenosi Tanjug. Gejvic i Šolc, koji je i vicekancelar Nemačke, zajedno su dobili 22,7 odsto glasova tokom nadmetanja, u kojem je učestvovalo šest parova. Međutim, pošto nisu osvojili 50 odsto glasova, u novembru će biti održan drugi krug glasanja, tokom kojeg će im protivnici biti poslanica Saskia Esken i bivši ministar finansija savezne države Severna Rajna-Vestfalija Norbert Valter-Borjans. Esken i Valter-Borjans skeptični su po pitanju budućnosti vladajuće koalicije, a u prvom krugu izbora osvojili su 21 odsto\n29.07.2019 u 08:58\nNajmanje 20 mrtvih u napadu na sedište partije „Zeleni trend” u Avganistanu\nKABUL – Broj mrtvih u napadu na kancelariju kandidata za potpredsednika Avganistana i bivšeg šefa obaveštajne službe u Kabulu porastao je na najmanje 20 osoba, javio je danas jedan zvaničnik. Oko 50 ljudi je u nedelju ranjeno u napadu na sedište partije „Zeleni trend”. Napad je trajao više sati uz razmenu vatre između snaga bezbednosti i napadača koji su se zabarikadirali u zgradi, rekao je portparol Ministarstva unutrašnjih poslova Nasrat Rahimi. Bezbednosne snage ubile su nekoliko napadača, rekao je Rahimi. Njihova potencijalna meta, kandidat za potpredsednika Avganistana Amrulah Saleh, evakuisan je iz zgrade i prebačen na bezbedno mesto, rekao je Rahimi i dodao da je 85 civila spaseno iz zgrade. Za sada niko nije preuzeo odgovornost za napad, ali i talibani i grupa\n27.09.2018 u 08:53\nAko ide Vučić, odlazim i ja\nPredsednik Izvršnog odbora SNS-a Darko Glišić kaže da pojedini lokalni stranački funkcioneri, kojima cilj nije boljitak građana i ne podržavaju državnu politiku, neće biti deo Vučićevog tima. U razgovoru za „Politiku” nije želeo da imenuje ko će biti sklonjen, ali podseća da su i ranije imali bolna suočenja sa ljudima koji misle da je jedino vredna borba za fotelju. Prvi operativac naprednjaka podvlači da je sednica Glavnog odbora SNS-a održana u ponedeljak – održana u vreme velikih pritisaka na predsednika Srbije Aleksandra Vučića i nerazumevanja onih koji ne vide da rešenje nagomilanih problema koje vučemo decenijama jeste od vitalnog interesa za Srbiju i budućnost naše dece. – GO je dao punu podršku predsedniku stranke za politiku koju vodi, a na samoj sednici pogledali smo se u lice i rekli\n10.03.2018 u 16:43\nStiv Benon iznenadni gost na kongresu partije Marin Le Pen\nPARIZ – Bivši glavni strateg i najbliži saradnik američkog predsednika Stiv Benon gost je dvodnevnog kongresa ekstremno desničarske francuske stranke Nacionalni front koja će, prema najavama predsednice Marin Le Pen, promeniti ime, preneli su francuski mediji. Prema najavi francuskog radija RFI, Benon će se tokom večeri u Lilu, na severu Francuske, gde se održava kongres, obratiti članovima stranke. Njegov dolazak koji je saopšten u poslednjem trenutku izazvao je veliku medijsku pažnju u Francuskoj. Osnivač stranke Žan-Mari Le Pen, kojeg je ćerka Marin izbacila iz Nacionalnog fronta zbog antisemitskih izjava i koji neće prisustvovati kongresu, izjavio je danas da je i on malo iznenađen dolaskom Benona, ocenjujući da je to „pomalo paradoksalno jer se Benon smatra jednim od\n21.04.2017 u 13:24\nSrpska napredna stranka bi, kada bi u nedelju bili održani izbori, osvojila 53 odsto glasova izašlih birača, pokazalo je istraživanje agencije Faktor plus. Socijalistička partija Srbije osvojila bi 9,1 odsto glasova, Demokratska stranka 8,3 odsto, a cenzus bi prešla još i Srpska radikalna stranka, koja bi osvojila 7,3 odsto glasova. Prema tom istraživanju, Dosta je bilo bi osvojila 4,7 odsto, Dveri tri odsto, dok bi za preostale stranke glasalo 14,6 odsto građana. Na parlamentarne izbore bi, kada bi se održali u nedelju, izašlo 41 odsto birača, 39 odsto je odgovorilo da ne bi, a ostali ne znaju. Prvo postizborno ispitivanje javnog mnjenja Agencije Faktor Plus obavljeno je u okviru redovnog projekta „Politički barometar”, koji ta agencija objavljuje na mesečnom nivou. Anketa\n27.09.2016 u 08:05\nKo će partijskim preletačima saseći krila\nČetiri meseca posle lokalnih izbora više od 60 odbornika iz dvadesetak opština u Srbiji već je promenilo stranački dres. Najčešće su to bili transferi opozicionara u Srpsku naprednu stranku. Prelazak iz stranke gubitnika izbora na stranu pobednika najčešće se opravdava objašnjenjem kako je to u korist građana. A, u stvari, mnogi odbornici su na taj način rešavali problem zaposlenja za sebe ili članove svojih porodica. Ipak, kao grom iz vedra neba odjeknulo je da su u avgustu u Vladimircima i Novoj Varoši naprednjaci izgubili vlast, jer je nekoliko odbornika napustilo njihove redove. U Vladimircima je nekoliko dana trajala dilema ko čini vlast, jer su dvojica naprednjaka otišla iz stranke. Socijalisti, Demokratska stranka i Jedinstvena Srbija tvrdili su da imaju većinu, ali to\n06.09.2016 u 19:33\nHrvatsko „ratovanje” oko prijema SNS-a u EPP\nSrbija i njen premijer Aleksandar Vučić bili su važan deo predizborne kampanje u Hrvatskoj, pa i u samoj završnici tamošnje partije pokušavaju da na njima prikupe još po neki poen. Danas se „ratovalo” oko prijema Srpske napredne stranke u Evropsku narodnu partiju (EPP), čiji je član HDZ. Tvrdilo se da je, u interesu uspeha HDZ-a, koji se ne protivi članstvu SNS-a, prijem Vučićeve stranke odložen, što je lider HDZ-a Andrej Plenković demantovao. Jadranka Joksimović, internacionalni sekretar SNS-a, kaže da će članstvo SNS-a biti na dnevnom redu sredinom novembra. Hrvatski „Večernji list” preneo je da su mu izvori iz EPP-a potvrdili da je na dnevnom redu današnje političke skupštine evropskih narodnjaka trebalo da se nađe i odluka o prijemu Srpske napredne stranke, ali da je ta tačka\n18.03.2016 u 22:05\nĐukanović pravi ustupke opoziciji\nPodgorica – Demokratska partija socijalista (DPS) dostavila je juče delu opozicije – Ujedinjenoj reformskoj akciji (URA), Demosu i Socijaldemokratskoj partiji Žarka Rakčevića, Miodraga Lekića i Ranka Krivokapića – najnoviju verziju svog predloga sporazuma o uslovima za održavanje fer i slobodnih izbora. Ove tri opozicione partije, kako saznajemo iz njihovog vrha, trebalo bi da se izjasne najverovatnije do kraja naredne sedmice. Reč je o poslednjoj verziji predloga sporazuma, koji je u neformalnim kontaktima dve strane nekoliko puta menjao sadržinu u vezi sa nekoliko spornih tačaka od prekida parlamentarnog dijaloga prošlog meseca. Juče je istekao rok koji su lideri tri stranke prošle sedmice dali DPS-u da se izjasni o spornim tačkama iz njihovog predloga


Dr Kon priznao da smo zakasnili pa pozvao da volimo ZDRAVSTVENE RADNIKE\nEpidemiolog Predrag Kon pozvao je danas na maksimalnu podršku zdravstvenom sistemu Srbije, pre svega zdravstvenim radnicima.\nKon je na svom Fejsbuk profilu uz citat u kojem se opisuje koliko se zdravstveni radnici žrtvuju za sve bolesnike napisao “Teško je, teško” i pozvao sve da taj citat dele ako su zdravstveni radnici ili vole zdravstvene radnike.\nPoziv za podršku zdravstvenim radnicima, dr Kon je uputio je nakon sinoćnjeg priznanja da se “svakako zakasnilo” sa pooštravanjem mera za suzbijanje poslednjeg talasa epidemije korona virusa u Srbiji.\nKon, koji je deo Krizbog štaba, rekao je da je medicinski deo Kriznog štaba za suzbijanje epidemije još od polovine oktobra predlagao uvođenje oštrijih mera.“Jasno je da se situacija ipak nije razumela dovoljno. Tu ne učestvuje samo medicinski deo, a postoji i krajnje ozbiljna argumentacija u vezi sa ekonomskim aspektom jer imate ogroman broj ljudi koji bi trebalo da potpuno budu izbačeni iz poslovnih mogućnosti rada. Kada se neke mere ne prihvate od celokupnog Kriznog štaba, to je jednostavno tako, svako nosi svoj deo odgovornosti”, rekao je Kon.\nZdravstveni sistem Srbije nalazi se pod najtežim izazovima od kada je počela epidemija koronavirsa. Bolnice su pune, medicinara nema dovoljno a uslovi rada su u najmanju ruku veoma zahtevni.\nPredsednik Srbije Aleksandar Vučić izjavio je da nas danas očekuje svakako najteži dan u Srbiji od početka epidemije jer je jutros već bilo 47 umrlih.\nU Novom Sadu je danas proglašena vanredna situacija.\nkoronavirus/krizni stab/marko đurić/predrag kon/zdravstveni radnici\nVučić: NAJTEŽI dan za Srbiju, već jutros 47 preminulih\nCRNI BILANS: Više od 50 umrlih od koronavirusa u Srbiji za dan\n12/07/2021 | 21:35\nKako je vakcinacija TOTALNO podbacila?


Andrea Trinkijeri je kažnjen sa 18.000 dinara\nAli ni posle ovih drugih utakmica nije moglo bez kazni. Tako se KK Crvena zvezda kažnjava sa 12.000 dinara zbog dosuđene tehničke greške klupi (druge).\nAndrea Trinkijeri, trener KK Partizan, kažnjava se sa 18.000 dinara zbog dosuđene tehničke greške (treće).\nOgnjen Jaramaz, igrač KK Partizan, kažnjava se sa 6.000 dinara zbog dosuđene tehničke greške.\nU saopštenju koje je potpisao Leon Deleon, direktor takmičenja Košarkaške lige Srbije, klubovi se ponovo podsećaju da su u obavezi da na utakmicama plej-ofa obezbede tehničke mogućnosti za proveru spornih sudijskih odluka.\nPrva utakmica finala počinje 10. juna, domaćin je Crvena zvezda, a meč počinje u 18 sati u dvorani „Aleksandar Nikolić”.


Vodolija-Mesečni horoskop za septembar 2021. • Astrofon 22\nVodolija-Mesečni horoskop za septembar 2021.\nSunce predstavlja vašeg emotivnog ili bračnog partnera, a početkom septembra će biti pomračeno. Očigledno je da će voljena osoba ili supružnik imati tokom ovog perioda velike probleme I da će biti neophodno da vi budete spremni da priteknete u pomoć I pružite rame za plakanje. Nemojte se “izmaći” iz situacija kada ste voljenoj osobi potrebni kao podrška, jer je neophodno da budete odgovorni prema osobi sa kojom ste u emotivnoj relaciji. Postoji tendencija da će se neki od vas distancirati od partnera, ne shvatajući da njegovo ponašanje u suštini pokazuje da ima velike lične probleme sa kojima se teško bori. U ovom periodu je potrebno da budete širokih shvatanja I da prihvatite neke kompromise, čak iako vam oni nisu mili. I pored svih ovih saveta, itekako je moguće da neki od odnosa tokom septembra prestanu da postoje. Ne podležite ishitrenim odlukama, period od drugog dela meseca doneće vam ponovo sklad I mir u vašim emotivnim relacijama….Slobodne Vodolije – planeta koja vlada vašim poljem ljubavi, Merkur, tokom većeg dela septembra biće u retrogradnom hodu. Moguće je da će biti manje ljubavnih prilika, a neki od vas će pokušavati I da obnove odnos sa bivšim emotivnim partnerima. U svakom slučaju, komunikacija sa onima koji vam se dopadaju će povremeno “klackati”. Ipak, ovo ne znači da je ovo mesec bez dobrih prilika za vas – od polovine meseca krećete sa mnogo jačim aktivnostima, a treća dekada septembra donosi vam pravo ljubavno ostvarenje.\nI kod Vodolija će poslovni segment pretrpeti velike promene tokom septembra. Pomračenje Sunca pada u vaše polje tuđeg novca, ali I kriza I promena I u poslovnim partnerstvima može doći do situacija sa kojima ćete imati problem da izađete na kraj. Evidentno je da ćete imati velikih problema sa namicanjem potrebnih finansijskih sredstava, a moguće je da neki novac na koji ste računali, a koji vam je potreban za izmirenje obaveza, nećete moći da dobijete tako lako. Takođe, polovinom meseca se u vašem polju posla I novca dešava pomračenje Meseca, što će dodatno doprineti da se osećate destabilizovano, ali I da shvatite da je potrebno što pre napraviti neke korenite zaokrete u poslovanju. Ipak, ulaskom Jupitera u vaše polje ekspanzija, planova, stranaca krajem prve dekade – vi lično ste dobili jednu moćnu podršku, koja će se aktivirati na pravi način u drugom delu septembra. Treća dekada meseca doneće vam neočekivani pokret ka novim saradnjama, a pojedini od vas će u tom periodu naći potpuno novi posao, ili se prihvatiti dodatnih angažovanja, koja će oporaviti vaš finansijski segment.\nPrva dekada meseca je nepovoljna u zdravstvenom segmentu, što će naročito osetiti pripadnici starije generacije. Mogući su problemi sa probavom, stomačnim delom, a mogli biste da odradite I krvnu sliku I proverite stanje krvnih sudova. Ostatak meseca donosi solidne zdravstvene prilike.\nPrevPreviousDNEVNI HOROSKOP ZA 5. AVGUST 2021\nNextDNEVNI HOROSKOP ZA 6. AVGUST 2021Next


Osnaživanje hranitelja i podrška deci na hraniteljstvu | SOS Dečija sela Srbija\nOvaj program je započeo u junu 2013. godine, uz podršku Erste banke Novi Sad i Britansko – srpskog dobrovoljnog fonda. U okviru ovog programa, pokušali smo da damo svoj doprinos u sferi jačanja kompetentnosti za brigu o deci u alternativnim oblicima brige.\nDo sada smo sarađivali sa centrima za porodični smeštaj i usvojenje iz Zaječara, Ćuprije i Niša.\nNa osnovu svakodnevnog rada i dugogodišnjeg iskustva, nadležni u Centrima za porodični smeštaj i hranitelji su prepoznali da je za hranitelje/roditelje, sa ciljem unapređenja brige o deci, potrebna obuka koja bi se odnosila na sticanje dodatnih znanja i veština iz određenih oblasti, a koja bi im pomogla u boljem razumevanju ponašanja dece, te i adekvatnom načinu prepoznavanja i reagovanja u odnosu na određena ponašanja dece. Kao rezultat toga, osmišljen je zajednički projekat sa istim ciljem, sticanje dodatnih znanja i veština usmereno na osnaživanje hranitelja kako bi na adekvatan način prepoznali i adekvatno reagovali u odnosu na potrebe dece.\nHraniteljima koji se bave klasičnim hraniteljstvom\nDeci smeštenoj u hraniteljskim porodicama\nSolidarnost i podrška kroz znanje i druženje, razvoj i unapređenje kompetencija (znanja, veština i stavova) hranitelja za vaspitavanje dece o kojoj brinu i postizanje željenih promena u ponašanju dece. Tokom svog rada Centri za porodični smeštaj su se najviše susretali sa teškoćama hranitelja da pronađu pravi način kako da se iznesu sa ponašanjem dece. Teška životna iskustva dece, odvajanje od bliskih osoba i česte promene smeštaja, učinili su da veliki broj dece u hraniteljsku porodicu dođe sa brojnim problemima koji se najčešće reflektuju na ponašanje deteta. Osnovna vrednost programa/projekta je učenje hranitelja da razumeju šta je ponašanje, kako se ono oblikuje, vezu između osećanja, iskustava i ponašanja kao i ulogu hranitelja u oblikovanju ponašanja.\nHranitelji dobijaju podršku svojih savetnika iz Centra za porodični smeštaj i usvojenje, koji im organizuju edukativne radionice, ali ovaj projekat je prilika za sticanje dodatnih znanja, dobijanje dodatne podrške, jačanju ličnih snaga kroz razmenu iskustava u sličnim ali ipak različitim oblicima brige o deci, kao i prevencija sindroma izgaranja.\nPored obuke koja je bila organizovana u SOS Dečijem selu a koju su realizovali stručnjaci u skladu sa temom obuke, hranitelji su bili gosti u našim porodicama. U okviru ove posete bile su planirane i projektne aktivnosti koje su fokusirane na sprečavanje sindroma izgaranja tj. antistres i relaksaciju hranitelja i organizovane ekološke radionice na kojima su hranitelji imali priliku da nauče na koji način od prirodnih materijala mogu da naprave različite predmete i takve veštine primene i u radu sa decom.\nU projekat osnaživanja hranitelja i podrške deci na hraniteljstvu do sada je bila uključena 121 hraniteljska porodica i oko 130 mališana. Planirano je da se projekat nastavi u 2016. godini, uz uključivanje 80 hraniteljskih porodica i 130 dece iz Niša, istočne i Južne Srbije.


Dačić: Vlada danas o karantinu i PCR testu za strance - Naši u svetu\nObjavljeno 13/08/20 u 10:30\nOn ističe da odluka o tome još nije doneta.\nDačić, takođe, navodi da za sada nema naznaka da će Grčka i Crna Gora otvoriti granice za srpske državljane.\n“S druge strane potrebno je da se analizara posebno epidemiološka situacija u drugim zemljama, kao što to druge zemlje rade”, rekao je Dačić za TV Prva.\nPodsetio je da je Srbija liberalizovala ulaz, ali da se u međuvremenu desio novi talas korona virusa, te da su mnoge zemlje donele ograničavajuće odluke kad je reč o ulasku stranaca, uključujući i EU u celini.\n“Videće se kakva je situacija pojedinačno u kojim zemljama i da li ima potrebe za tim. Odluka još nije doneta, ona će verovatno danas i sutra biti razmatrana na svim nadležnim telima koja se bave ovim pitanjima”, rekao je Dačić.\n“Naravno kad je reč o nekim zemljama kao što je Crna Gora njihov odnos prema našim građanima je isključivo političe prirode, a ne epidemiloški, iako oni govore da je to tako. Kad pogledate kojim su sve zemljama liberalizovali ulaz u Crnu Goru, onda možete iz toga izvesti određene političke zaključke”, rekao je Dačić.\n“Kad je reč o Grčkoj, za sada nema nagoveštaja da će ta odluka biti promenjena. EU je donela određene preporuke, prvo je stavila Srbiju na belu listu, onda su skinuli Srbiju sa te liste posle povećanog broja novozaraženih. To su samo preporuke, ali države članice uglavnom poštuju te preporuke”, kaže Dačić.\nPotraga za poslom u Austriji: Sa kojim se sve problemima susreću mladi zbog korona krize


Skupo koštao novi nepromišljeni potez: Ninković suspendovan na četiri utakmice :: Sportal\nB. Vinulović - Vest objavljena: 00:24 - 21.11.2015\nFudbaler Partizana Nikola Ninković suspendovan je na četiri utakmice zbog incidenta na meču protiv Radničkog iz Niša, a predsednik Disciplinske komisije Slobodan Pajović naveo je za "Večernje novosti" da su na odluku uticali i prethodni ispadi mladog veziste.\n"Ono što je Ninković uradio je samo po sebi okvalifikovano kao teži disciplinski prekršaj, jer se radi o udaranju protivničkog igrača bez lopte. Svakako da se prilikom izricanja kazne vodila računa i o tome da je Ninković povratnik i da je ranije kažnjavan zbog kršenja discipline", rekao je Pajović za "Večernje novosti".\nSportski direktor crno-belih Albert Nađ rekao je za isti list da će se tek doneti odluka o potencijalnoj žalbi.\n"Prvenstveno mislim na visinu kazne. Svi mi dobro znamo da je Ninković kriv i da je zaslužio isključenje, samim tim i adekvatnu kaznu, međutim, četiri utakmice je mnogo. Verujem da će izrečena kazna uticati na Ninkovićevo ponašanje i da će ga toliko odsustvo iz tima naterati da ubuduće dobro razmisli pre bilo kakve reakcije", rekao je Nađ.\nPrema kazni, Ninković će propustiti gostovanja kragujevačkom Radničkom, Radu i OFK Beogradu, kao i meč u Humskoj protiv Slobode.\nDomaći fudbal Nikola Ninković FK Partizan Slobodan Pajović


Najava: BBICC – mesto gde se ukrštaju putevi svetskih univerziteta\nYou are at:Home»Vesti»Najava: BBICC – mesto gde se ukrštaju putevi svetskih univerziteta\nBy Vesna Kovačević on\t 28/02/2017 Vesti\nU Beogradu će se po peti, jubilarni, put održati svetsko studentsko takmičenje u rešavanju poslovne studije\nslučaja – Belgrade Business International Case Competition (BBICC). Takmičenje će se održati u periodu od\n3. do 8. aprila na Fakultetu organizacionih nauka (FON).\nBeograd će imati priliku da ugosti studente sa 16 prestižnih svetskih univerziteta i biznis škola. Na takmičenju će pored tima sa FON-a, kao predstavnika Univerziteta u Beogradu, učestvovati studenti sa univerziteta iz Amerike, Australije, Kanade, Danske, Norveške, Portugalije, Tajlanda, Singapura.\nTakmičarski deo se sastoji od rešavanja dve studije slučaja , koje će se rešavati 5 i 24 sata. Studenti će predstavljati svoja rešenja ispred stručnog i eminentnog žirija sačinjenog od top menadžera i konsultanata vodećih kompanija u Srbiji. Završnica takmičenja će se održati u subotu, 8. aprila, gde će žiri odrediti tri najbolja rešenja. Svi koji budu želeli da prate veliko finale će imati mogućnost gledanja livestreama.\nCilj BBICC-a je da izazovnim studijama slučaja podstakne studente da povezuju znanje i prethodno stečeno\niskustvo, da budu inovativni, veoma detaljni i analitični u rešavanju, i na kraju da rešenje predstave koristeći odlične prezentacione veštine i spremne argumente na pitanja žirija.\nTimovi će stići u Beograd pre zvaničnog otvaranja koje će se održati 4. aprila na FON-u. Pored rešavanja dva poslovna problema, takmičari i njihovi mentori će imati priliku da se upoznaju sa srpskom tradicijom, kulturom i običajima.\nBBICC predstavlja jedinstvenu priliku za studente iz celog sveta da učestvuju na jedinom takmičenju ovakvog karaktera u čitavoj jugoistočnoj Evropi.\nZa više informacija posetiti sajt www.bbicc.org.


Neki od zvaničnika FIFA-e na glasanju za izbor provog čovjeka Svjetske fudbalske federacije, 29. maj 2015.\nAfera o korupciji i mitu u krovnoj organizaciii svjetskog fudbala je ponovo u centru pažnje. Sjedinjene Američke Države zatražile su od vlasti Švajcarske da im izruče sedam FIFA-nih zvaničnika uhapšenih po optužbama za korupciju krajem maja u Cirihu.\nAmeričko državno tužilaštvo svrstalo ih je među 14 optuženih za "masivnu, sistematsku i duboko-ukorijenjenu" korupciju.\nFormalni esktradikcioni zahjev za sedam visokih funkcionera FIFA-e stigao je u Švajacarsku, saopštilio je Federalni ured za pravdu.\nPrema pravilima ovog pravosudnog organa, osumnjičenima će biti omogućeno da se izjasne o ekstradicijskom zahjevu prije donošenja odluke, saopštila je policija u Cirihu.\nOptuženi Rafeael Esquiver, Nicholas Leoz, Jeffrey Webb, Jack Warner, Eduardo Li, Eugenio Figuerdo i Hose Maria Marin zajedno sa svojim advokatima imaće rok od 14 dana da odgovore, a taj period se može čak i produžiti "ako ima dovoljnog utemeljnja", saopšteno je u Cirihu.\nRiječ je moćnim fudbalskim zvaničnicima iz Sjeverne i Latinske Amerike te Kariba.\nZahtjevi za izručernje FIFA-nih zvaničnika koje američko tužilaštvo tererti za "masivnu, sistematsku i duboko ukorijenjenu korupciju" bilo je očekivano i Ministarstvo pravde ih je tokom noći isporučio preko američkih diplomata švajcarskom uredu za pravdu.\nOni su od hapšenja, 27. maja, u zatvorima u okolini Ciriha.\nVjeruje se da svi namjeravaju da ulože žalbu protiv izručnja, a proces bi u tom slučaju mogao ići sve do Vrhovnog suda Švajcarske i trajao bi mjesecima.\nDruga opcija pred njima je da pristanu na brzo izručenje, angažuju advokate u SAD i polože jemstvo da se brane sa slobode.\nŠvajcarske prvosudne vlasti stavile su jasno do znaja da smatraju da postoji opasnost od bijega i da oni ne prihvataju polaganje jamčevine.\nKako navodi BBC, imajući u vidu da su sva sedmorica iz hotela sa pet zvjezdica u Cirihu otišli u zatvorske ćelije, a neki od njih mogli bi okušati sreću u SAD, radije nego da mjesecima još ostanu iza rešetaka u Švajcarskoj.\nFederalni ured za pravdu navodi da odluku slijedi za nekoliko sedmica, ali upozoravaju da bi svaka odluka mogla ići na odlučivanje pred federalnim Krivičnim sudom i federalnim Vrhovim sudom.\nAmerički Federalni istažni biro (FBI) provodio je tri godine opseženu istagu o korupciji u svjetskoj kući fudbala i navedena sedmorica su među 14 optuženih koji se terete za korupciju, primanje mita, od kako se procjenjuje više od 150 miliona dolara u periodu od 24 godine.\nOptuženi su za "24 -godišnju šemu bogaćenja kroz korupciju u međunarodnom fudbalu", te za reketiranja, lanac prevara i zavjere za pranje novca. Korupcija je, kako se navodi u 47 tačaka optužnice predatoj Federalnom sudu u Njujorku, planirana u SAD, iako se obavljala na drugim mjestima širom svjeta. Korišćenje američkih banaka za transfer novca ispostavilo se kao ključna za istagu.\nTakođe, američki i južnoamerički izvršni direktori sportskog marketinga platili su i pristali da plate poreko 150 miliona dolara mita ili drugih ilegalnih isplata da bi dobili unosna medijska prava za prijenos međunarodnih fudbalskih turnira.\nProtiv FIFA-e vodi se još jedna istraga.\nŠvajcarsko tužilaštvo posebno provodi istragu o tome da li je bilo podmićivanja i korupcije prilikom dodjeljivanja Svjetskih prvenstva u fudbalu Rusiji 2018. i Kataru 2022. godine.\nPredsjednik FIFA-e, Sepp Blatter, koji je i pored reizbora pod pritiskom skanadala podnio ostavku nije među optuženima za korupciju, iako ni američke ni švajcarske pravosudne vlasti ne isključuju da će biti ispitan u okviru obje istrage.